Urko Ruiz de Apodaka: «Ezinezkorik ez dagoela da gure taldearen oinarrietako bat»\n12 urtarrila, 2018 Elkarrizketa 1261\nDuela hiru urtetik martxan dago Ordizian Giza Eskubideak Herrira izeneko proiektua. Batez ere, herritarren arteko elkarbizitza hobetzeko helburuarekin jarri zuten martxan egitasmo hori. Proiektuaren ardatz nagusia giza eskubideen inguruan herritarrak sentsibiliza-tzea da, eta topaguneak zein komunikazio bideak sortzea. Hori ez ezik, ekimen horrek herrietan dauden aniztasunak azaleratzeko ere balio du.\nHorregatik, Ordizia Hiri hezitzailea foroak Ordiziarrock-Ordiziako Trobadore Alaiak taldearen lana aitortu zuen azaroaren 30ean, Hiri Hezitzaileen Nazioarteko Egunean. Taldeak inklusioaren alde egiten dituen ahaleginak, bere kultur proiektuak erabat irisgarriak eta inklusiboak izateko ahalegina, persona guztiek modu aktiboan eta aukera berberekin parte ahal izateko egiten duten lana baloratu nahi izan zuten aitortza horrekin\nUrko Ruiz de Apodaka (Ordizia, 1982) Ordiziako Trobadore Alaiak taldeko kidea da, eta aitortza nola jaso zuen kontatu du lerrootan.\nNola jaso zenuten albistea?\nSorpresa handia izan zen, eta poz handia sentitu genuen aldi berean. Horrez gain, Ordiziako Trobadore Alaiak lantaldeari lasaitasun handia eman zigun horrelako aitortza bat jasotzeak; orain arte egindako lan guztia babesten duen aitortza delako.\nAskotan, gauza pila bat egiten edota antolatzen dugu, eta benetan, ez dakigu oso ondo jendeak baloratzen duen ala ez. Aitortza horrek garbi utzi digu bide onetik ari garela eta herritarrek kontutan hartzen dituztela gure ekintzak. Ekintzen baloreak aintzat hartu dituztela adierazten baitigu honek eta oso pozgarria da.\nEta zuk pertsonalki, nola jaso zenuen albistea?\nPertsonalki, oso gustura jaso dudan zerbait da. Ordu asko eta asko eskaintzen dizkiot elkarteari, ilusio handiz, borondatez, nik nahi dudalako, inorrek ez bainau behartzen, baina aitortu behar dut denbora asko ematen diodala. Eta aitortza horrek, inbertitutako ilusio eta ordu guztiak balioan jartzen ditu. Oso pozik nago.\nBestelako aitortza edota saririk jaso al duzue sekula?\nEgia esan lehenengo aldia da. Dena den, guretzako sari handiena, proiektu batean sartzen garen bakoitzean, proiektua bera aurrera ateratzea eta jendeak erantzuten duela ikustea da. Baina horrelakoak ere oso ondo hartzen dira.\nHiri hezitzaileen foroan parte hartzen al duzue?\nEzagutzen genuen foroa, bileraren batean ere parte hartu izan dugu, baina egia da ez garela parte aktibo bat. Horregatik, gure lana baloratu izana are handiagoa izan da.\nOrdiziako Trobadore Alaiak noiz eta nola sortu zen?\nElkartea 1999. urtean sortu zen. Ordiziako eta Goierriko musikari edota musika taldeak elkartzeko modu bat zen. Horrela, elkarrekin, taldeek zituzten beharrei aurre egiteko modua ere bazen; entsegu lokalak lortzea. Talde bakoitzaren proiektua aurrera atera ahal izateko guztiz beharrezkoak ziren lokalak eta 2013an errealitate bihurtu zen gure eskaera. Askorentzat ezagun den Altamirako kuboan gaude harrezkero.\nLokalak lortu bagenituen ere, herriarekin eta herriarentzat lanean jarraitzen dugu, egiten duguna asko gustatzen zaigulako eta aisialdi aukera osatu nahi dugulako.\nZein da taldearen filosofia?\nBerdintasuna, inklusioa, aniztasuna, herri dinamika handitzea, kultura eskaintza handitzea, ekintza berritzaileen aldeko apustua egitea eta talde eragileen arteko elkarlana praktikan jartzen ahalegintzen gara. Hori guztiaz gain, taldearen oinarrietako bat, eta oso garrantzitsua, ezinezkorik ez dagoela da.\nInklusioaren gaiarekin lotuta, Ordiziarrock jaialdian, pauso bat harago joan nahi izan genuen orain dela urte batzuk, 2011n, eta lortu genuen; entzumen arazoak dituzten pertsonentzat bukle magnetikoa lehenengo aldiz ipini genuen gizartearen espektro gehiagotara iritsi nahian, eta ahal dela demostratu dugu.\nBuklea Malagako lagun batzuek uzten digute eta haiei ere eskerrak eman nahi dizkiegu.\n«Honek guztiak ilusio handia egiten dit\neta jarraitzeko indarra ematen dit»\n«Berdintasuna, inklusioa eta aniztasuna\ndira gure filosofiaren parte»\n«Zergatik ez dute erakunde publikoek\nbukle magnetikoa erabiltzen?»\nGabonetan, Pirritx Porrotx eta Marimotots pailazoen emanaldian ere jarri zenuten buklea.\nBai, hala da. Porrotxekin harremanetan jarri ginen eta bukle magnetikoak eskaintzen duenaz hitz egin genion. Teknika hori ezagutzen ez zuela esan zigun berak, eta oso interesgarria iruditu zitzaionez, emanaldiaren egunean jartzea eskatu zigun eta hala egin genuen.\nAplikatzeko teknika erraza omen da gainera.\nBai, ez da oso konplikatua. Kontzertua eman behar den tokian beharrezko tresnekin gune bat egokitzea baino ez da. Horregatik, erakunde publikoei, edozein ekimen edota ekitaldi aurrera ateratzeko garaian, horrelako teknikak kontutan hartu ditzatela eskatu nahi diegu, haiek ere, gu bezala, gizartearen esparru zabalagoetara heltzeko.\nTabernak irisgarritasuna hobetzeko aldaketak eta obrak egitera derrigortzen dituzte. Zergatik ez dituzte orduan erakunde publikoek, bukle magnetikoa bezalako teknikak erabiltzen?Uste dut, horrelakoak erabiltzera derrigortuta egon beharko liratekeela.\nElkartera bueltatuz, zenbat jendek osatzen duzue lantaldea eta nola jarduten duzue?\nOrdiziako musikari guztiek osatzen dugu taldea. Dena den, urtean zehar 10-15 bat lagun aritzen gara lanean. Bilerak antolatzen ditugu, eta bertan botatzen ditugu burura etortzen zaizkigun ideia berriak. Urteroko ekintzak ere bilera horietan antolatzen ditugu.\nZu zeu oso pertsona inplikatua zara. Nondik ateratzen duzu energia?\nEnergia ez dakit nondik ateratzen dudan, egia esan. Dakidana da, honek guztiak ilusio handia sortzen didala eta hori da jarraitzeko indarra ematen didana. Gainera, imaginazio handia dut eta ideiak sortu eta sortu ari zait burua uneoro.\nUrtean zehar ekitaldi ugari antolatzen duzue, eta baita beste eragile batzuk antolatutakoetan parte hartu ere. Nabarmendu horietako batzuk.\nOrdiziarrock jaialdia da antolatzen dugun ekitaldi potenteena. Aurtengoa 15. edizioa izango da eta gogor egingo dugu lan beste behin ere. Horrez gain, txikiagoak diren beste hainbat kontzertu ere antolatzen ditugu urtean zehar; bai Gaztetxean, bai D’Elikatuz zentroan, auzoetako jaietan eta herrian antolatzen diren beste ekitaldi batzuetan ere.\nGainera, herriko beste talde eragileekin dugun harremana oso ona da, eta haiekin kolaboratzen saiatzen gara ahal dugun guztietan; Emaneurre taldeak antolatutako ekimen edota herriko kirol taldeen hainbat jardunalditan ere izaten gara.\nBestalde datorren urtera begira nobedaderik ere badugu.\nZerbait aurreratzerik bai?\nOrdiziarrock ekintzen barruan, gauza oso berritzailea eta anbiziotsua dugu esku artean; After Sun Jai deituko duguna hain zuzen ere. Musika jaialdi bat izango da eta eguzki energiarekin bakarrik funtzionatuko duen jaialdia izatea nahi dugu. Energia indarrez beteko diren bateria batzuk erabiliz, posible izatea espero dugu. Momentuz, probak egiten ari gara eta laster jakingo dugu ea gure ero ideia dirudien hau aurrera ateratzerik izango dugun.\n« Harriak herriak dira\n«Nire burua hobetzen ikusteak jarraitzeko bultzada eman dit» »


Kondaiguzu korona|Zhoak, Veronika Ainhoa artista Chemnitz Alemaniatik ( 1.partea) | EUSKO DIASPORA\nNor zira ? nun bizi zira?\nVeronika Ainhoa naiz, Zhoak, 27 urteko artista independentea. Barakaldokoa naiz eta gaur egun Chemnitzen, Alemanian bizi naiz.\nIkusentzunezko produkzioan eta argazkilaritzan konzentzatzen da nire lan artistikoa. Egiten dudana iksuten ahal duzue studios.zhoak.com en.\nZergaitik eta noiztik hemen bizi zara?\n2010 ean Euskalherritik joan nintzen 18 urterekin Zinema ikertzera Bartzelonara, Euskal herrian ez zelako zinema ikasketarik. Maleruski, krisi garaian ikasketen prezioa bikoiztu egin zen maila apaldu arren. Alemanian dohainik diren zinema unibertsitate zonbait zeuden eta nere ikasketak han segitzeak ilusioa egiten zidan.\nLangile autonomo gisa lan egiten dugu guk , artistak, hegoaldean eta Espanan. Eta dakizuen bezela langile autonomoen tema ezinezkoa da. Artearen mundua orokorki zaila da eta arrunt normala da lansari oso apal bat izatea, bereziki lehen urteetan. Ez dituzte erezta 300euro hilabeteka lortu batzuk eta gastuak 300 eurokoak badira azkenean dirua galtzen ibiliko dira lan egin arren. Lan ez deklaratua egitea eta joatera behartzen ditu pertsona asko sistema horrek.\nEuskal herrian eta Espanian orohar, arazo bat daukagu artea denborapasa edo aisialditzat hartzen delako. Muxutruk lan egitea nahi edo espero dute askok, eta fabore bat egiten balizute bezela miseria bat ordaitzen gaituzte. Eta batzutan lan egiten duzu baina ez zara ordaindua. Deklaratu gabe lan egiten dute askok karguak ezin dituztelako ordaidu baina horrek arazo latzak sortzen ditu batez ere bezeroa ordaintzaile txarra bada. Ez dute babesteko edo salatzeko aukerarik izaten . do simpleki lan egiten duzu eta eneatzen eta deklaratu gabe ari diren lankideak denuntziatzen dituen “guildako” ko bat topatzen duzu.\nEdukazio sistematik dator artea ez baloratzea eta ez kontsideratzearen ren arazoa. Ez da batere ona euskal herriko hesitasun artistikoa. Denak txantxa edo denak gainditzen dituen gaia da eskoletan artea. Eta aipatzen delarik. Adibidez nere ikastetxean gasteizen 13 urtetik geroz ez dago gehiago ikasgai artistikorik. Ez dago gehiago denborarik « aisialdi » gaientzat ; bizi profesionaleko gai seriosentzat denbora egoten da bakarrik hots matematikak, kimika etabar. Aldiz gai erjisiosoentzat denbora sobratzen da.\nBerantago, 16 urte dituzuzlarik , eta suhartasunez batxilergo artistiko baten egitea hautatzen duzularik artea serioski lantzeko asegabetua zira Batxilergo artistikoa euskal herriko porrota dela ohartzerakoan. Maial oso apala da eta eskas asko daude izan erakasle kalifikatuak atzemateko eta material aldetik( badelarik erdi aroko kamera batekin topatzen zira, burdin aroko programa batekin. Askoz eta seriosago hartuak diren letra edo zietifiko arloetara joateko maila ez duten pertsonaz beteriko ikasgela eta batxilergo oso arin batekin bukatzen duzu.\nJendeak artea aisialdi gisa eta ez dohainak, ezagutza aurreratuak izan behar dituzun lanbide gisa kontsideratzea.\nGaraian saiatu naiz ekarpenak eta proposamenak egitea. Izan lizeo edota Gasteizeko hiri mailan… ez dira sekulan gauzatu.\nOndorioz artista autonomo gehienak erbesteratzea behartuak dira. Atzerrian daude kasik nire euskal herriko artsita lagun guztiak. Alemaniara joan naiz 2015 urte bukaeran. Lehenik berlinera, gero Stuttgart eta bukatzeko Chemnitz en.\nAlemanian langile autonomoen gaia askoz eta egokituagoa da lansariari, eta horrek gauzak asko errexten ditu gu bezelako artistentzat. 22000€ urtero irabazten dutenek «Kleinunternehnmer»( enpresari txiki) gisa izena eman dezakete. Horre BEZ a gabe fakturatzea posible uzten die. Abantailozkoa da zinez, lansari apalak dituzten autonomo askori legalki lan egitea eta bizitzeko aski izateko parada ematen die. Ordaindu beharreko bakarra osasun segurua da, zure lansariaren araberakoa, erretretarako ehunekoarekin.\nKleinunternehmer aukeraz gain artista autonomoek, «Kunstlersozialkasse» ( artisten segurua) badute. Lehenago aipatu bezela, errealitate bat da eta artistek intermitante gisa lan egin behar dute eta askok diru sartze apalak dituzte. Horregatik sortu da artisten osasun segurua Alemanian. Erakunde horrek enplegatzaile errola egiten du gisa batez, eta artsiten osasun seguruaren erdia ordaintzen du enplegatzaile norla bat balute bezela. Artistek berek ordaindu behar dute beste erdia. Horrela, arrunta da lansari apalak ditzuten pertsonek 90€ hilabeteka ordaindu behar dute, Espanian den sistemarekiko ezberdintasun nabarmena dago BEZa eta 300€ karguari begira. Alemanian fakturengandik ekonomiak egiten ditugu. Horretarako artista autonomo gisa errestasunak sortzen ditu.\nHorri begira saiatu nintzen Espaniako sistemaren egoerari begira proposamenak egin ditut Alemaniak duenaren antzeko sistema bat plantan jartzeko. Urtetan idatzi diet erakunde ezberdinei. Espero dut egun batean gauzatuko dela eta artista gazteek ez dutela herbesteko beharrik izanen. Hori aipatzen dut oso garrantzisua baita eta ezezaguna den errealitate bat baita. Badira zobait urte horren ezagutarazteko beharra sensitzen dut jendearen sensibilizatzeko eta orohar hezkuntza sitema eta artisten egoera aldatzeko izan Euskal Herrian eta Españan.\nLanean stuttgarten filma batentzat\nQuelles mesures ont été prises par les autorités au début de la crise face à l’épidémie de coronavirus? Les gens les respectaient-ils? Comment passer le confinement? Avec qui tu étais ?\nBah egia erran larritasun estatuak harritu nau Majorkan, eta mirakuilu bat izan da alemaniara itzultzeko hegazkina ez baita ezeztatua izan. Bi estatutan bizi izan dut krisia eta ezberditasun frango ikusi ahal izan ditut.\nMajorkan nintzen lanerako, argazkiak egiteko baita betaurrekoak arraberritzeko. Ali, mutil pakistandar baten etxean egon naiz Couchsurfing gisa. Ostatu batean lan egiten zuen eta egun batetik bestera ostatu guztiek itxi dute. Bere lana galdu du, bere lankide guztien gisara, eta bere lagun bati harrera egin dio berak ere lana galdu baitzuen. Bi egun berantago beste Alemandar turista bati harrera egin dio, couchsurfean ari baitzen bera ere baina eritasunaren beldurrez kale gorrian egon da. Eta itzultzeko hegazkinak ezeztatuak izan dira ere. Hastapenean alemaniara itzultzeko hegazkin bat atzemaiteko 400€ gehiago pagatu behar zen lehenago sartzeko gisan. Xantza izan dugu Alirekin harrera bikaina egin digulako eta ez gaituelako kakan utzi!\nHala ere aski konplikatua izan da pisua oso ttikia baitzen, gela bat bakarrik, sardinak bezela metatu behar ginen sofan. Eta ez geneukan internetik. Jokoak asmatu ditugu. Bat eztulka ari zen orduerdi oro, azkenean irriz pasatu dugu egonaldia pentsatuz denak erituko ginelarekin. Baina bizipen oso ederra izan da, pertsona onekin bainintzen, haiekin kondatzen ahal nuelako. Eta erran behar da ugarte batean apokalipsia couchsurfing egoerak ez direla askotan bizitzen !\nAlemanian aldiz egoera Españan baino askoz eta lasaiagoa zen, eta askoz eta askeagoa. Badakit euskaldunok alemandarren irudi oso estriktoa daukagula, karratuak, puntualak eta ezdakit zenbat cliché dauzkagu alemandarrentzat, baina egia erran ezdakit nundik etortzen diren, bada 5 urte alemanian bizi naizela eta guztiz alderantzizkoa ikusi durt, azkenean euskaldunak askoz eta zorrotzagoak gira alemandarrekiko.\nLarrialdi egoeragatik dena ixten genuelarik euskal herrian, berlinen nituen lagunenk esan didate jendeak pesta egiten segitu duela deus ez balitz pasatzen bezela. Alemanian neurriak lasaiagoak izan dira. Eta etapaka hartuak izan dira.\nHemen chemnitzen normala izan da jendea familiarekin ibiltzen ikustea izan parkeetan, edo motoa egiten etabar. Kaleak beterik egon dira. Eta hori ezberdintasun nabarmena izan da españarekiko.\nMajorkan poliziak dena kontrolatzen zuen. Etxetik ateratzerakoan ez nituen bi metro egin, ta jada galdetzen zidaten nora noan eta zergatik ateratzen nintzen. Beste aldi batetan, jatekoa erosteko ateratzekoan jendeak balkoitik ohikatzen zigun “etxean egon!!!”. Kriminel bat bezela sentizten nintzen…preso banintz bezela. Tiketa guztiak atxiki ditut isun bat ez biltzeko gisan. Eta kaleak… hutsak, hilak… munduaren bukaera.\nHemen Chemnitzen deus ikustekorik. Ez dut usaian baino polizia gehiago ikusi. Eta pertsonalki ez dut nehor ikusi kontrolatua izaten. Lagun batzuk esan didate jende batzuk taldeka piknikatzen ikusi zituztela parkeetan, kasu horretan sinpleki galdetua izan zaie taldea desosatzea. Baina ez baldin bazoaz arroki neurrien aurka ez duzu arazorik. Oso zoriontsua izan naiz alemaniara itzultzerakoan Españako infernutik ateratzeagatik!\nBistan dena ekimen asko ezeztatuak izan dira, ostatuek itxi dute, baita eskolak eta beste baina ez zuen deus ikustekorik Españan egin duten handikeriarekin. Españan betaurreko saltzailea ere itxi digutre… nahiz eta ene iduriko komertzio esentzial bat den. Horregatik betaurrekorik gabe atzemaiten naiz : 6 diotropia dauzkat , baian betaurreko gabe nago tailerra itxi baitute. Eta ez ditut erezta zaharrak berrien egiteko hartu dizkidatelako berrien egiteko… Facebooken plenitu naiz haien orrialdean beste lagun batekin, modu bat aurkitu dezagun gure betaurrekoen lortzeko. Jeandeak insulta zaparrada bat eman digu berekoiak deituz guri.\nHemen, Chemnitzen, nire bikotekideak adibidez, besteren kontura lan egiten du, eta bere enpresan ez da ezer gelditu. Enpresara lanera joaten jarraitu dute uneoro. Eta hori makineria sortzen dutela, adibidez, auto fabriketarako makinak… funtsezkoak ez diren gauzak. Oro har, nik ikusi dudana da funtsezkoak ez diren gauzez arduratzen diren enpresa gehienek lanean jarraitu dutela (jakina, ez naiz ari jendearentzat ireki ezin zituzten jatetxe eta dendei buruz).\nBestalde, eta bitxia da, osasun-langile askok, hala nola dentistek, psikologoek eta aseguru medikurik gabeko pertsonentzako doako medikuen erakundeek, itxi egin dute. Edo gizarte-laguntzako bulego eta gizarte-langile asko. Alemanian aseguru pribatuak edo korporazioen aseguru “arautuak” daude. Ez dago Espainiakoa bezalako osasun publikoko sistemarik, eta jende askok ez du asegururik (adibidez, langabeak, ezkonduta ez dauden etxeko lagunak, edo diru-sarrerarik ez duen edo asegurua ordaindu ezin duen diru-sarrera gutxiko beste edozein pertsona). Osea, koronabirusaren ondorioz bere buruaz beste egin nahi dutenentzat, edo gaixotu eta mediku-asegururik ez dutenentzat, edo baliabiderik gabe geratzeagatik gizarte-laguntzak behar dituztenentzat, horiei ateak itxita utzi dizkiete. Oso logikoa da dena. Alemanian, gainera, Europako gainerako herrialdeetan ez bezala, oso antzinako eran lan egiten da: papera eta posta erabiliz, bulegoan bertan, eta telefonoz zortea lortuz. Leku gehienak ez daude oso prestatuta elektronikoki lan egiteko. Beraz, itxi dituzten leku garrantzitsu horietako askok (psikologoak, medikuen erakundeak, etab.) ez dute alternatiba elektronikorik eskaini. Berriro abisatu arte itxi dute. Egia da koronabirusaren pandemiarekin, mundu osoan zehar neurriak hartu direla gauetik goizera, prestatzeko astirik gabe, konponbide hoberik planteatu gabe, ondorioak aztertu gabe, eta batzuek azkenean inkoherenteak izan direla. Zorionez, aste honetan, deseskaladarekin, gizarte-laguntzako bulego batzuk edo aseguru medikurik gabeko pertsonentzako erakunde batzuk irekitzen hasi dira.\nDuela gutxi, maskarak (edo aurpegia estaltzen duen zerbait) eraman behar izan dituzte supermerkatu, denda eta abarretan. Partikularrentzako dendetako sendabelarrak aspalditik agortu ziren, martxoaren hasieran ez zenuen inondik ere ikusten; beraz, jendea oihalezko maskarak egiten hasi da harrapatzen duen guztiarekin (izara zaharrak, etab.). Supermerkaturen batean partikularrei saltzeko maskaratxo batzuk badituzte, neurriz kanpoko prezioan jartzen dituzte, hala nola 15 €, sendagarria ez den oihalezko maskara batengatik. Etxean maskaratxo batzuk dituzten partikularrei, ahal duten lekutik dirua atera behar badute, ezin izan dituzte saldu: Ebay Kleinanzeigen (Alemaniako “Milanuncios”), Quoka (gauza bera baino gehiago), Facebook eta partikularren online salmentarako leku handi guztiek maskarak, eskularruak eta abar saltzea debekatu zuten. Hemen, Chemitz-en, supermerkatu handiek erosten ahal diren partikularrentzako maskara gutxi batzuen monopolioa dute, eta horregatik jar dezakete nahi duten prezioa.\nIzan ere, jende asko ez dago pozik askori iritsi ez zaizkien gizarte-laguntzen neurriekin eta promesa faltsuekin, eta azkenaldian hainbat adierazpen daude, horietako asko kalean, jendea berriz pilatzen. Adibidez, gaur (09.05.20) Stuttgarten 10.000 pertsona inguruk manifestazioa egin dute. Zifra ofizialak oraindik ez daude argitaratuta. 50.000 lagun erregistratu ziren, baina 10.000 lagunek bakarrik parte hartu zuten.\nChemitz-en ere izan dira manifestazioak, baina hemen Chemnitzen eskuin muturreko alderdi oportunistekin lotuta egon ohi dira, hala nola Pro Chemnitz eta AFD. Horiek, besterik gabe, egungo gobernuarekin eta neurriekin haserre dagoen jendeari irabazten saiatzen dira.\nVeronika Ainhoz gehiago jakiteko lekukotasunaren bigarren partea hemen!


Azpeitiko Udala eta Uztarriak akordioa sinatu dute euskara arloan - Uztarria (Azpeitia)\nUztarria Kultur Koordinadora | Euskara\n2004ko mar. 26a, 09:03\nLaxaro Azkune (Uztarria), Julian Eizmendi (Azpeitiko alkatea) eta Xabier Mendiguren (Kontseilua) sinatze ekitaldian. (Argazkia: Urola-Kostako Hitza). Argazki originala\nEuskararen normalizazio bidean beste pauso garrantzitsua eman da Azpeitian: Udalaren eta Uztarrian arteko akordioaren bidez, bien proiektuak eta ekimenak uztartu dituzte, herrian euskaraz bizitzeko aukera lortu asmoz.\nUdalak eta Uztarriak akordioa Azpeitiko Udaletxean sinatu zuten; Julian Eizmendi alkateak eta Laxaro Azkune Uztarriako lehendakariak izenpetu zuten. Era berean, Udalak eta Kontseiluak ere akordioa lortu dute, eta akordio hori sinatzeko Xabier Mendiguren Kontseiluako Idazkari Nagusia etorri zen izenpetzera.\nAzpeitian azken urteetan martxan jarri diren ekimenen bat egitea izan da hitzarmena. Orain dela hiru urte ere egon zen Udalak eta euskalgintzak, gizarte eragileekin batera, bidea elkarrekin abiatzeko aukera, baina desadostasun batzuk medio, bakoitzak bereari heldu zion. Hala, Udalak Euskara Biziberritzeko Plan Nagusia martxan jarri zuen 2001eko abenduan, eta 2003ko bukaeran onartu zituen 2004-2007ko Plan Estrategikoa eta 2004ko Kudeaketa Plana. Uztarriak 2003ko martxoan (orduan Baite Euskara Elkarteak, iazko azarotik bat eginda daude Uztarria eta Baite) Kontseiluaren Bai Euskarari Akordioko Bai Euskarari Ziurtagiria proiektuari heldu zion. Baina Udala eta Uztarria azkeneko hilabetetan hitz egiten egon dira, eta akordioa lortu dute.\n"Eredugarria" ere bai\nGustora zegoen atzoko agerraldian Laxaro Azkune Uztarriako lehendakaria, "hitzarmenarekin euskararen normalizazioa helburu duten erakundeen arteko indarren elkarlana bideratu" delako. Akordioa "garrantzitsua" dela esan zuen, eta "logikoa, efektiboa eta naturala". "Azken urteetako inkomunikazioak alde batera utzi eta euskararen alde bat egitea oso inportantea da". Julian Eizmendi alkateak esan zuen Udalaren legealdiko "erronka" izan dela EBPN martxan jartzea, "esparru denetan euskararen normalizazioa lortzeko", eta "euskararen arloan ari direnekin lan egingo dugu".\nAna Mendizabal, Euskara batzordeburuak akordioaren xehetasunak eman zituen. "Adostasunaren bitartez, Udalak eta Uztarriak bien artean hartuko dituzte erabakiak".\nMendigurenentzat ere "garrantzitsua" da herrian hasitako elkarlana, "ez Azpeitirako bakarrik, honek beste herrietarako eredugarria izan beharko lukeelako".\nBestetik, Kontseilua eta Azpeitiko Udalaren arteko hitzarmena ere sinatu zen. Akordioan, EBPN eta Bai Euskarari Akordioa prozesu berean uztartzeko "prestutasuna" azaldu zuten bi aldeek. Eta elkarlanean, herriko enpresa eta erakundeen artean Bai Euskarari Ziurtagiria "sustatuko" zutela adierazi zuten.\nAzpeitian 36 eragilek dute ziurtagiri hori. Kontseilua, Uztarriarekin elkarlanean, 2003ko martxotik ari da garatzen Bai Euskarari Akordioa, eta, beraz, "dagoeneko ekarpen eta pauso batzuk eginak" daudela esan zuen Xabier Mendiguren, Kontseiluako Idazkari Nagusiak.\nErakundeen euskararen normalizazioa lortzeko konpromisoak hartzen dituztenei, lana eta ahalegina "diploma baten bidez aitortuko" diete.\nInkestan galdera berria: 'Hizkuntzarik ari al zara ikasten?'\nXabi nagusi, Egunean Behinen Uztarriaren taldean\nAzpeitia hasi da II. Euskaraldirako prestatzen\nParte hartu Egunean Behin jokoko Uztarriaren taldean, eta irabazi sariak astero


Ingenieritza Teknikoa eta Kazetaritza ikasitakoa da, eta 2014. urtean “Lagunarteko hizkera ETBko fikzio seriatuan: euskararen normalizazioaren ispilu? Bikoizketa Euskal Herrian (1982-2013): sorrera, garapena eta gainbehera” doktoregoa tesia aurkeztu zuen.\nMondragon Unibertsitateko irakasle izana da, eta egun EHUn dabil lanean, komunikazio teoriaren, kazetaritza erredakzioaren eta ikus-entzunezko itzulpengintzaren alorretan eskolak emanez. “Teknologia eta Itzulpengintza” izeneko graduondokoan ere irakasle da, eta HGH (Hedabideak, Gizartea, Hezkuntza) taldeko ikertzaile. Bestalde, Ekuadorreko Eliz Unibertsitate Katolikoko irakasle gonbidatua izana da, eta baita zenbait kazetaritza eta komunikazio saritako epaimahaikide ere. Berria Taldeko administrazio konseiluko kide da 2011z geroztik, eta 2013an taldeko lehendakari izendatu zuten.\nNolanahi ere, ikus-entzunezko itzulpengintza izan du jardun-alor nagusia; ETBn gidoiak itzultzen, egokitzen eta zuzentzen lan egin du, eta telesail batzuen hizkuntz arduradun izan da. Hedabideei dagokienez, Euskaldunon Egunkaria-n eta Berrian euskara taldeko kide izana da, eta bi egunkari horien estilo-liubruak idazten parte hartu zuen. Zenbait artikulu eta testu argitaratu ditu, horien artean, Josu Barambonesekin batera sinatutako “Ikus-entzunezko itzulpena” liburua (UEU, 2006).\nHalaber, EIZIEko lehendakaria izan zen 2007an, eta lehendakariorde 2005-2006an\nGoienan argitaratu dituen artikuluak\nElkarrizketa 11 Telebistan\nElkarrizketa Diario Vascon\nJacques eta Nagusia Kundera, Milan (1991) [cs - eu]\njatorrizkoaren titulua: Jakub a jeho pán: Pocta Denisu Diderotovi\njatorrizkoaren argitaratze urtea: 1971\njatorrizkoaren herrialdea: Txekia\nbeste itzultzailea(k): Jose Luis Aranguren\nGillermo Tellek triste ditu begiak: drama zazpi ekitalditan Sastre, Alfonso (1990) [es - eu]\njatorrizkoaren titulua: Guillermo Tell tiene los ojos tristes: : drama en siete cuadros\nEta Maria, hiru aldiz amapola, Maria Agirre, Maite (1997) [es - eu]


Txinako Ethephon fabrika eta hornitzaileak | Lemandou\nEthephon landareen hazkunde erregulatzaile kalitatezkoa eta eraginkorra da, uretan, etanolean, metanolean, azetonan disolbagarria da. Nekazaritzako landareen hazkundearen pizgarri gisa erabiltzen da fruituen heldutasuna sustatzeko.\nCAS zenbakia 16672-87-0 Pisu Molekularra 144,50\nMolekularra C2H6CIO3P Urtze Puntua 74-75°C\nGarbitasuna % 85,0 min. TC % 40,0 min. SL\nItxura Argizarizko kristal zurixka Kolorerik gabeko likidoa\n1,2-Dikloroetanoa % 0,05 gehienez. % 0,05 gehienez.\nDisolbaezina den materia % 0,2 gehienez. % 0,2 gehienez.\nEthephon etilenoaren berdina da. Batez ere azido erribonukleikoaren sintesiaren gaitasuna hobetzen du zeluletan eta proteinen sintesia sustatzen du. Petioloa, fruitu zurtoina eta petaloen oinarria bezalako landareen bereizketa-zonan, proteinen sintesiaren gehikuntzak bereizketa geruzan zelulasa berriro sintetizatzea sustatzen du, eta horrek bereizketa geruzaren eraketa azkartu eta organoak botatzea eragiten du. Ethephon-ek entzimen jarduera hobetu dezake eta fruituak heltzean dauden fosfatasa eta beste entzima batzuk aktiba ditzake, eta fruitua heltzea sustatu. Landare seneszente edo sentikorretan, Ethephonek proteinen sintesia sustatzen du eta peroxidasa aldaketak eragiten ditu.\nEthephonek lore emeen bereizketa sustatzearen ondorioak ditu; fruta heltzea sustatzea; landareen nanoa sustatzea; landareen logela apurtzea.\nEthephon landareen hazkunde erregulatzailea da. Landareen hormonen efektu fisiologikoak ditu, emultsioen jariapena handitzeko, heltzea bizkortzeko, isurketak, sentsentzentzia eta loreak sustatzeko. Landareen sustraiak, lekak, hostoak, zurtoinak, loreak eta fruituetan askatu daiteke etilenoa, landareen metabolismoa, hazkundea eta garapena erregulatzeko. Hainbat meloi eta frutaren heldutasun goiztiarra susta dezake, hala nola, platanoak, zitrikoak, tomateak, sandiak, etab. Gomazko sumak, sumakak botatzea susta dezake. lore emeen eta pepinoaren lore emeen loratze goiztiarra susta dezake; kotoiaren eta tabakoaren heltzea azkartzeko erabil daiteke eta landareen hazkundea galarazten du, landareak laburragoak bihurtzen ditu, hazien loaldia hausten du.\nKautxu naturala, benzoina eta laka ekoizteko erabiltzen da. Ethephonek eragin handia du ekoizpena handitzean. Ethephon erabiltzen da kotoiaren heldutasun goiztiarra sustatzeko, txuetan arreta jartzeko, zikinkeria handitzeko eta kalifikazioak hobetzeko, hau da, kotoiaren laborantzaren mekanizaziorako lagungarria; platanoak eta tomateak heltzeko, arroz goiztiarra heltzeko, tabako hostoak horitzeko, anana loratzea erregulatzeko, meloi loreen genero bihurketa egiteko, gizonezkoen gariaren esterilizazioa eta sagarrak eta laranjak koloratzeko ere erabil daiteke.\n% 85,0 TC: 25 kg-ko danborra / poltsa edo zure beharren arabera josia.\n% 40,0 SL: 1 L-ko botila, 200 L-ko danborra edo zure beharren arabera paketatua.\nAurreko: Daminozida (B9)\nHurrengoa: Meta-Topolina (MT)


Hau ez da Agiria, baina agiri ona da. Hori da gutxi gora-behera ETAk atzo emandako berriari egin zaion balorazio orokorra. Espero zen zerbait eta etorri da. Aspaldi esaten zen ETA iragarri gabeko su-eten batean zegoela, eta atzo hala zela iragarri zuen Bai, badakit zehazki “eraso ekintza armaturik ez burutzeko erabakia” esan duela eta horrek izango duela esanahiren bat prozesuaren nondik norakoak gertutik eta zehatz-mehatz ezagutzen duenarentzat. Baina gehienontzat ez. Une honetan garrantzitsuena da atentaturik ez izatea eta ETAk hori bere erabakia dela jakinaraztea. Horrek ezker abertzaleak iaz Altsasuko Adierazpenarekin zabaldutako prozesuak aurrera jarraitzea ahalbideratzen du.\nBai, borroka armatuaren amaiera iragarri izan balu hobe, baina bagenekien ez zela horrela izango. Eta ez bete-betean, baina neurri baten erantzuten dio Bruselako adierazpenari. Ixilpean, gainera, gehiago ere izango da, aurreko prozesuetan beti izan da horrela. Hurrengo urratsean, ETAri dagokionez bederen, hitzezko su-eten sendoa eta nazioarteko eragileen egiaztatzearena ikusi beharko litzateke. Hau prozesu bat da, halako diseinu bat du eta ezker abertzaleak unean uneko agerpen sendoen beharra du, sinesgarritasuna irabazten jarraitu eta Zutik Euskal Herrian esaten dena gauzatzen ari dela gizarteratzeko.\nAlde horretatik, atzoko eguneko gertaera garrantzitsuena zera da agian: ETAk adierazpenean esaten ez duena ezker abertzaleko zuzendaritzak Donostiako prentsaurrekoan hasiera-hasieratik zehazten duela: ETAren erabakia aldebakarrekoa da; ez du eperik, beraz mugagabea da; eta ez du baldintzarik. Ez hori bakarrik. Irakurketa politikoa ezker abertzaleko politikariek egin dute: hau prozesu demokratikoa sendotzera dator eta bizi dugun blokeoa gainditzen laguntzen du, Zutik Euskal Herrian esaten zena indarrean da eta prozesu hori atzera ezina da. Eta tresnei dagokionez, garbi utzi du Bruselako Adierazpena klabea dela. Hortik samur ondoriozta daiteke, esaten ari zaiola ETAri lehenago edo geroago bete egin beharko duela bertan adierazten dena. Baina ez berak bakarrik, jakina, baita beste eragile askok ere, batez ere Espainiako Gobernuak.\nBerri bikaina eta urrats sendo bat gehiago, ondorengo egunetan ere aletzen jarraituko duguna.


Manifestaziora deitu dute larunbaterako hainbat eragilek - Irutxuloko Hitza : Irutxuloko Hitza\nManifestaziora deitu dute larunbaterako hainbat eragilek\nEtxerateko kide Maider Alustiza, hitza hartzeko prest. (Argazkia: Aritz Sorzabal)\nPresoei eta senideei babesa eskaintzen dizkioten hainbat pertsona atxilotu zituen asteazkenean Guardia Zibilak; osasuna zaintzen lan egiten duen Jaiki Hadi elkarteko kide Fernando Arburua preso ohi altzatarra, tartean. Berarekin batera, Etxerateko kide Nagore Lopez Luzuriaga eta Izaskun Abaigar, eta, Jaiki Hadi elkarteko Oihana Barrios atzeman zituzten. Atxilotuak Madrilgo Tres Cantoseko komisaldegian ari ziren atzo deklaratzen, eta litekeena da gaur eramatea epailearen aurrera. Aukeratutako abokatuak ukatu dizkiete, ikerketa berdinean daudela argudiatuta. Hau guztiaren harira, Antiguako frontoian agerraldia egin zuen atzo Etxeratek, atxilotuei elkartasuna adierazteko. Hain zuzen ere, hainbat eragilek adostuta, manifestaziorako deia egin dute larunbaterako, Preso eta senideen eskubideen defentsan, elkartasuna aurrera! leloarekin. Protesta Anoeta estadiotik irtengo da, 17:00etan. Etxerateko ordezkari Maider Alustizak hartu zuen hitza agerraldian, zenbait eragiletako ordezkariren eta hainbat senideren babesarekin. «Duela bi hilabete gauzatutako operazioak defentsa juridikorako eskubiderik gabe utzi zituen presoak eta senideak. Orain, berriz, osasun eskubidearen kontra egin dute; osasun laguntza ukatu nahi zaie presoei, baita senideen laguntza ere», salatu zuen Alustizak. Etxerat «jomugan» dutela nabarmendu zuen, presoen senideen elkartea «kriminalizatzen» ari direlako. «Ez dute gure lana gogoko, eta gure lana zein den gogora ekarriko dugu berriro: senideei laguntza eskaintzen diegu, laguntza psikosoziala eskaintzen dugu, furgonetak eta autobusak antolatzen ditugu kartzeletara joateko eta sakabanaketa amaitzeko lan egiten dugu». Preso eta senideen aurka aplikatzen duten «mendeku politikari» aurre egiteko topagunea dela elkartea berretsi zuen, «espetxe politika anker hau ez delako bakarrik espetxean daudenen kontra, senideon kontra ere doalako bete-betean». Gogora ekarri zuen 26 urte bete dituela «salbuespeneko espetxe politikak», eta «mina» eta «samina» eragin dituela. «Horren guztiaren gainetik, senide eta lagunon konpromisoa bakea eta konponbidearekin dago, gertatu den guztia inoiz errepika ez dadin. Inork ez dezala berriz sufritu gu sufritzea egokitzen ari zaiguna», eskatu zuen. Etxeratek jendartearen gehiengoarekin bat egiten duela berretsi zuen, eta konponbidearen bidetik jarraituko duela nabarmendu zuen, «salatu beharrekoa salatzen eta guztion ardura diren giza eskubideak, konponbidea eta bakea aldarrikatzen».


Familiyan izenin? lan arrakastatsua\niruzkin 1 Albisteak;\nHelduen Antzerki Taldearen lanaren argazkiak\n"Izarrak Marrazten" antzezlana ekainak 1ean udaletxean\nOiartzungo Antzerkizale taldeak antolatutako antzerki-programaren baitan, ekaineko saioa izango dugu igande honetan, ekainak 1, Oiartzungo udaletxeko pleno aretoan. Oraingo honetan Durangoko Karrika talde amateurra igoko da oholtza gainera. Beti bezala saioa arratsaldeko 19:00etan izango da, eta sarrerak 5€-ren truke eskuratu ahal izango dira Amazkar tabernan, Garmendi txokolategian eta egunean bertan baita udaletxean ere.\nAntzerki aste arrakastatsua!\nSaio guztietara jendetza hurbildu da\nHerriko antzerki taldeen lanak ikusteko aukera izango da maiatzaren 20tik 25era\nMaiatzaren 20tik 25era, Oiartzungo antzerki taldeen emanaldiak izango dira. Emanaldi guztiak udaletxeko areto nagusian izango dira, dohainik. Guztira, herriko lau taldek eskainiko dituzte beren lanak. Hauek dira antzezlanen sinopsiak:\nHerriko antzerkilarien txanda iritsi da!\nHelduen antzerki taldea, iaz\nMaiatzan zehar herriko haur, gazte eta helduen antzerki taldeek prestatutako antzezlanak ikusteko aukera izango dugu udaletxeko pleno aretoan.\n"Maddi eta Antton" haur-antzerkia, larunbatean udaletxean\nZuOndoan proiektuak harrera familien errealitatea gizarteratzeko sortutako antzezlana izango dugu larunbatean, hilak 26, udaletxeko pleno aretoan. Iñigo Aranbarri eta Itziar Elias aktoreak ikusiko ditugu oholtza gainean, arratsaldeko 17:00etan. Sarrera dohainik da.\nTa oain ze? Ainhoa Alberdi aktoreak azalduta\nTTak Teatroko Ainhoa Alberdi 'Ta oain ze?' antzezlaneko protagonista euren lanari buruz Oiartzun Irratian\nAudioa, helbide honetatik ekarria: http://www.oiartzunirratia.org/fitxategiak/article/2153/TA OAIN ZE Ainhoa Alberdi 2014-03-12.mp3\nAntzerkirako sarrerak salgai gaurtik aurrera Amazkarren eta txokolategian\nDatorren igandean, martxoak 16, Ttak Teatroaren eskutik Ta oain ze? antzezlana ikusteko aukera izango dugu udaletxeko pleno aretoan, arratsaldeko 19:00etatik aurrea. Gaurtik aurrera sarrerak salgai daude Amazkar tabernan eta Garmendi txokolategian, eta igandean udaletxean bertan ere izango da sarrerak eskuratzeko aukera. Sarrerak 5€-ren truke daude salgai.


Fikzio eta dokumentazioak\nJada hiriarekin sinbiosi bat gertatzeko bidea har zezakeenean amaituko da astebete luze iraun duen zinemaldia. Akaso suitzar aktore batek Bagerak banatutako kanpotarrentzako euskara hiztegian ikasitako hitzak buruz esateko gai izan da gaur, edo abortuaren aldeko argentinar feministek ezagutu egingo zituzten jada euskal emakume taldeak. Agian, guztiz kontrakoa, hondartza inguruetako komertzioetako langileak kokoteraino daude ingelesez eskatzen duten atzerritar handiusteez eta desiatzen ari dira kontua normalitatera itzul dadin. Izan batera edo bestera, ez dago erabakiak hartzeko aukerarik; bihar izango dugu sarien berri, eta etorri bezala desagertu egingo dira filmen kartel erraldoi eta alfonbra gorriak. Ageriko diren arrasto horiek, behintzat.\nKimuaken aurtengo aukeraketan egoteaz gain Zabaltegi-Tabakalera sailean lehiatzen den Leyenda dorada lanaren azken proiekzioa izan da gaur. Chema García Ibarra eta Ion de Sosaren 13 minutuko laburmetraiak Extremadurako herri batean du kokalekua. Bertan, uda da, eta igerileku batean bilduta dago herria. Hasieratik, hizketagai bereziak dituztela ohartzen da bat. Lanaren izenburuak ere pistak eman ditzake laburra begiratzeko moduari dagokionez, Erdi Aroan egindako erlijioarekin lotutako bilduma bati egiten baitio erreferentzia. Umore finez josten dituzte zuzendariek igerilekuan dagoen jendearen istorio txikiak. Azkenean, herri baten erretratua izatearen sentsazioa gelditzen zaigu, pertsonai bakoitzaren ekarpenekin osatua. Itotzen ari den norbait salbatu nahian igerilekura sartzen den pertsonaiak inflexio puntu bat sortzen du istorioan: uretan murgildu gabe, uraren gainetik oinez dabil. Ingurukoengan, ordea, ez du harridurarik sortzen aferak. Herrien eta sinesmenen inguruko hausnarketa izan daitekeen lanak hasieratik harrapatzen du ikuslegoa, eta giroaren parte sentiarazten du filma amaitu arte. Denbora laburrean gertatzen den istorioak, gainera, ondo funtzionatzen du ikus-entzunezkoan.\nAlmodovarren Dolor y gloria ere izan da aurtengo filmen artean. Zuzendari espainiarrak Salvador Mallo (Antonio Banderas) izeneko zine zuzendari baten erretiratze edo gainbehera erretratatzen du. Mallo, urte latz horietan, bere iraganera gerturatuko da inoiz baina gehiago. Autobiografia edo autofikzio artean koka daitekeen filma intimoa suertatzen da hartzen duen pisuagatik; hainbat elementuk lotzen dute Almodóvar bera filmako protagonistarekin. Pertsonaia honek drogekin, amarekin, herriarekin eta ikasketekin (izan) duen harremanak espazioa hartzen du gidoian. Abuztuaren amaieran Venezian Lucrecia Martelek zuzendariaren inguruan esandako hitzak ez dira kasualitatez, filmean argentinarraren La niña santa lanaren plano bati egiten baitzaio erreferentzia. Almodóvarren lanak zubiak eraikitzen ditu, beraz, beste batzuen lanen aipamen honekin. Finean, bera eta zinemaren arteko harremanaren inguruko filma dela esango nuke.\nZabaltegi-Tabakalera sailean lehiatu den zinemaldi honetako azken filmetakoa izan da Ana Sofie Hartmannen Giraffe filma. Danimarkako zonalde batetan tunel bat eraikitzen ari dira Alemaniarekin lotuko dituenak. Bertan, horrek inplikatzen duen prozesua dokumentatzen ari den emakumeak lotuko gaitu honen baitan mugitzen diren gai potoloekin. Gertakizun errealen gainean sortutako fikzio honek emigrazioa, progresoa, eta oharkabeko topaketen inguruan hausnartzen du, oso modu finean. Zuzendariak aktore profesional nahiz ez profesionalekin lan egiten du, filmetik kanpoan dagoenarekin oreka berezi bat mantenduz. Jirafa etxetik kanpo bizi den jendearen sinbolo gisa hartzen du Hartmannek, errodatzea gauzatutako lekuko bizilagun izateaz gain. Horrek ematen dio izenburu filmari, eta horren bidez azaltzen da duen tankerako desplazamenduen inguruko iritzia. Filmean sortzen diren harremanek orekatu egiten dute, justuki, bertako ez sentitzearen hori. Danimarkarrak sotiltasunez kontatzen du istorioa, horretarako duen gaitasuna erakutsiz.


"L´estaca" elebitan, Euskal Herritik Kataluniara • ZUZEU\nEuskal Herria amb Catalunya, segur que tomba!\n“Euskal Herriko hamaika musikari, bertsolari eta kantari ekimen propioz elkartu dira, hizkuntza biak uztartu eta Lluis Llach-en “L’Estaca” kantuaren bertsio elebiduna egiteko”. Horrela jakinarazi du Gure Esku Dago ekimenak, gaur bertan bere Youtubeko kanalean goian ikusgai duzuen bideoa jarrita.\n“Modu honetan, Durangoko Landako gunean grabatu duten bideoklipean, Euskal Herriko esparru kultural honetatik ere herri katalanari babes eta elkartasun keinua egin gura izan zaio. Helburu hori lortzeko, Gure Esku Dago ekimenarekin elkarlanean ari da musikagintzako herritar talde hau, `Euskal Herri osora zabaltzeaz gain, Kataluniara ere gure ahotsak iritsi daitezen´”.\nJoan den larubatean, Bilbon kataluniar erreferenduma babesteko deitutako manifestazioa ere, abesti bera kantatuz itxi zen, “Agure Zaharra”, Xabier Letek idatzi eta Gorka Knörr-ek kantatu zuen bertsioan.


Berria egunkaria arduratu da Euskaldunon Egunkaria-ren hemeroteka digitala osatzeaz, Gipuzkoako Foru Aldundiaren laguntzaz. Era berean, Donostiako Koldo Mitxelena Kulturuneak eta Gureak enpresak parte hartu dute proiektuan.\nKoldo Mitxelena Kulturuneko hitzaldi aretoan aurkeztu dute proiektua. Denis Itxaso Gipuzkoako Kultura diputatua eta Joan Mari Torrealdai Euskaldunon Egunkaria-ren lehendakaria izan dira bertan, Koldo Mitxelenako ordezkariekin batera.\n1990eko abenduaren 6an argitaratu zen Egunkaria-ren lehen zenbakia, eta azkena 2003ko otsailaren 20an. Orduan Guardia Zibilak Espainiako Auzitegi Nazionalaren aginduz, itxiarazi baitzuen euskaldunon egunkari bakarra. Hamabi urte horietako zenbakiaren eduki guztiak sarean daude ikusgai Egunkaria-ren hemeroteka digitalean.\nKanal honetan artxibatua: Euskaldunon Egunkaria


Sarrerak nola lortu – mugati.com\nSarrerak nola lortu\nMaiatza 13, 2012 @ 17:07 mugati\nMaiatzaren 31ean HENRY BENGOA INVENTARIUM ikuskizun poetikoa jokatuko dute Hendaiako Varietés zineman, Bernardo Atxagak, Joxemari Iturraldek eta Xabi Strubellek. Aldez aurretik 250 sarrera jarriko dira salgai eta hementxe erakusten da haiek lortzeko bidea.\n(Amaitu da aukera hau. Hemendik aitzinera, Varietéseko leihatilan)\nEsan bezala, 250 sarrera jarriko dira salgai bide honetatik, Varietés antzokian sar daitekeen jende kopurua mugatua da eta. Lehiatilan, ez dira 40 baizik jarriko salgai bertan egunean.\nSarreraren prezioa 12 eurokoa da, eta 3 gauza egin behar da sarrerak aurrez eskuratzeko.\n1- Zeure izen abizenez transferentzia bat egin nahi dituzun sarrerei dagokien dirua sartuz bi kontu korronte hauetatik batean:\nIparraldeko kontua Hegoaldeko kontua\n2- Email bat bidali helbide honetara, zeure izen-abizenak emanez eta zenbat sarrera ordaindu dituzun esanez. (Mugatiko antolatzaileok derrigorrezkoa dugu zuk hau egitea, daudenak baino sarrera gehiago sal ez dezagun).\n3- Sarrerak jaso Varietés antzokiko lehiatilan bertan, ikuskizuna hasi baino lehenago. 20etatik eskuratu ahal izango dituzu bertan zeure izena emanda. (Nahi baduzu, zeure izenaz gain, eman zeure lagunena ere. Horrela haiek har ditzakete zuzenki euren izenean egongo diren sarrerak)\nOharra: Hemen bertan joango gara esaten zenbat sarrera geratzen diren. Denak aldez aurretik agortuko balira, hementxe bertan emango genuke jakitera eta eten egingo genuke erosketarako aukera.\nInternetez salgai geratzen diren sarrerak: 158\n(Arazo edo galderarik bazenu, idatzi hona.)\nHBI-afitxa, mugati, Creative Commons BY Tweet\tRSS Iruzkinak (0 Iruzkina)\tIdatzi hemen zure iruzkina Utzi erantzuna


Gasteiz da protagonista Lonely Planeta bildumako gida berrian - TheyAreNews.com\nAsteazkena, 2013ko ekainak 19\nGasteiz da protagonista Lonely Planeta bildumako gida berrian\nGasteiz Europako Hiriburu Berde izendatu izana erabakigarria izan da nazioarteko turismo gida famatuak edizio berezia eskaintzeko. Asteartea, 2013ko uztailak 24\nGasteizko Udaleko Ekonomia Sustapenerako zinegotzi Fernando Ar�nguizek aurkeztu du gaur goizean, GeoPlaneta- Lonely Planeta argitaletxeko zuzendari Olga Vilanovarekin eta testuen egile Edurne Bazekin batera, Lonely Planet turismo gida ospetsuak euskal hiriburuari buruz egindako edizioa, zeina uztailetik aurrera estatuko hiri turistiko nagusiekin batera agertuko baita. Europako Hiriburu Berdea sariari esker, Gasteizek Hurbiletik bilduman bakarka agertzeko besteko erakargarritasuna lortu du; Espainiako beste lau hiriren gidak eskaintzen ditu bildumak: Madril, Bartzelona, Valentzia eta Granada. Gidari esker, Gasteiz 3.800 liburu-dendatan (Espainian zein Latinoamerikan) egotea lortuko da.\nGasteizek bere Lonely Planet gida izatea lortu du, Europako Hiriburu Berdeari bakarrik eskainia. Izan ere, hiriak dituen erakargarriak eta European Green Capital izendapenak kontuan hartuta, GeoPlaneta argitaletxeak -Lonely Planet gidak Espainian argitaratzen ditu- erabaki du euskal hiriburua "Hurbiletik" bildumaren barruan sartzea "Harrotzeko modukoa da gida hau izatea, mundu mailan oihartzun hori lortu duen estatuko bosgarren hiria baikara. Udaleko Turismo Sailak laguntza eman dio argitaletxeari hiriari buruzko informazioa osatzerakoan, baina haien independentziari oztoporik jarri gabe, horrexegatik baita erreferentziazko gida bidaiarientzat. Ziur gaude gida gure hirira erakartzeko funtsezko baliabidea izango dela, eta arrakastatsua, dagoeneko oso turismo datu onak lortzen ari bagara hemendik aurrera mundu osoko bidaiariek jakin ahalko baitute zergatik den ezinbestekoa Europako Hiriburu Berdea bisitatzea", adierazi du zinegotziak.\nUdalak 1.000 ale jasoko ditu, turismo bulegoan salgai jartzeko, 12,90 euroan. Guztira 4.000 ale argitaratuko da, eta Espainiako eta Latinoamerikako liburu-dendetan banatu eta ezagutaraziko da. Bestetik, GeoPlaneta-LonelyPlanetek promozio kanpainak egingo ditu zenbait komunikabidetan, bereziki bidaietan espezializatutakoetan eta web, sare sozial eta antzekoetan (twitter, blogak, GeoPlaneta eta Lonely Planeten berriak...) gida zabaltzeko asmoz, eta ondorioz, Gasteiz hiria ezagutarazteko.\nLonely Planet gidak independentzia ospea lortu du, urte askotan egindako bidaia eta lanetan egiaztatua, eta xehetasunak fideltasunez jasotzen ditu. Gasteizi buruzko gida berria gaztelaniaz argitaratutako 150 izenburuk baino gehiagok osatutako bildumari gehituko zaio, eta hiria bidaiari handientzako destino gisa kokatzen lagunduko du. Hirurogeiko urteetan sortu zenez geroztik, Lonely Planet giden 100 milioi ale baino gehiago argitaratu dira mundu osoan, eta nazioarteko katalogoak 500 izenburu baino gehiago dauzka. "Vitoria-Gasteiz De Cerca" gidaren 144 orrialdeetan bidaiariek hirian ihesaldi batez edo egonaldi labur batez gozatzeko behar duten oinarrizko informazioa aurkituko dute. Hiriko monumentu eta museo interesgarrienei buruzko informazioa eskaintzen du, bai eta jatetxe, denda, hotel eta turismo erakargarritasunen zerrenda zaindua ere. Praktikoa eta erosoa izan nahi du, eta egileak hiriaz gozatzeko aholku baliotsuak ematen ditu. Besteak beste, atal hauek ditu: koloretako mapa tolesgarria, auzoetako planoekin; egilearen gomendioak leku interesgarriez, jatetxe, denda eta aisialdiko guneez; ibilbide apartak eta alderdi nabarmengarrienen laburpena, bisitari ahalik eta etekin handiena ateratzeko, eta bertako adituen aholkuak, hiriaren alderdi ezkutuak ezagutzeko.\nGidaren lehen orrialdeetan Gasteiz bisitatzen duten bidaiariek ezinbestean probatu beharreko 11 esperientzia gomendatzen dira:\n1. Antzinako hiriak harrapa zaitzan uztea.\n2. Katedralaren barrunbeak ezagutzea.\n3. Film agertoki batean sartzea.\n4. Arkupeak igaro eta San Migeleko balkoira iristea.\n5. Andre Maria Zuriaren plazan mahai bat lortzea.\n6. Senda ibilbidean barrena Armentiaraino joatea.\n7. Terraza batean esertzea, besterik gabe begira.\n8. Eraztun Berdean naturarekin berriro topo egitea.\n9. Pintxo-Potearen ibilbideari ekitea.\n10. Muralek fatxada zaharren gainean egin duten miraria egiaztatzea.\n11. Maletan lekua egitea, produktu gastronomiko tipikoak eramateko.\nGASTEIZKO GIDAREN ATARIKOA\n"Ordura arte bere esku zeuden destino ugariek liluratuta, bidaiariari alboko bizilagunak eman zion arreta halako batean. Hiri apala, soila eta lotsatia, bat-batean haren begietara xarma eta erakargarritasunez betea ageri zena. Non egon zen ezkutatuta bitartean?"\n"Maitemintzea ezinbestekoa zen. Victor Hugori gertatu zitzaion; Jos� Bonarpateri gertatu zitzaion, ordain bera jaso ez bazuen ere; Ken Folleti gertatu zitzaion, eta idilio hartatik liburu bat sortu zen; Wynton Marsalisi gertatu zitzaion, eta disko bat izan zen emaitza; eta beste bisitari askori, haien aurretik edo atzetik."\n"Harekin partekatutako orduak ez dira erraz ahaztekoak. Hainbeste xarma, hain leku txikian. Kilometrotako zidorrak, oinez edo bizikletaz ibiltzeko. Eraikinen artean ageri den natura bizia. Arkitektura bidaia, eraikin gotiko, errenazimenduko, neoklasiko eta modernoetan barrena. Erdi Aroko hirigune perfektua, zeinaren inguruan hiria era antolatu eta simetrikoan hedatzen baita, iraganetik orainera pixkanaka igaroz, eta etorkizun osasuntsua duena, naturak osatutako eraztun berdearen birikek bermatua.\n"Eraztun hori berreskuratzeari esker, bai eta beste alor batzuetan (garraioa, hirigintza, ingurunearekiko errespetua eta bionaztasunaren babesa) egindako esku-hartze eta ahaleginei esker izendatu dute 2012ko Europako Hiriburu Berdea".\n1Gasteiz da protagonista Lonely Planet bildumako gida berrian\n2Gizarte erakundeek konpondutako 111 bizikleta bidaliko dira aurki Saharara\n3Urdaibain arte garaikideko �Zentzua eta iraunkortasuna� erakusketa\n4Parte hartu Pantaila global erakusketan eta Zinemaldirako sarrerak lortu!


Gipuzkoa Encounter birtualak 1800 pertsona elkartu ditu online dagoeneko\nAntolatzaileak oso pozik daude ekimenak izandako harrerarekin, 1800 pertsona baino gehiago batu baitira festara: izena eman duten 456 lagunez gain, beste 1400 pertsona hurbildu dira sarrera libreko Opengune kanalera\nEuskaltel Fundazioak antolatutako online partyak Tolosako topaketa presentzialerako aurreikusita zeuden arlo berak hartzen ditu barne, kafetegia, spa, jangela, akreditazioen gunea eta logela barne. Parte-hartze handia dago proposatutako ekintza eta lehiaketetan, eta elkarlan giroa da nagusi\nEgitasmoaren 14. edizioak, ‘GE14: Geratu Etxean Edition’ izenburupean, konfinamendu-egoerara egokitu du bere formatua. Jarduera guztiak birtualak dira eta bai partaide bai antolatzaileak norbere etxean daude. Horrelako bilkura baten aurrekaririk ez dago\nGipuzkoa Encounter arrakasta handiz gauzatzen ari da. Aurrekaririk gabeko bilkura birtualak 1800 teknologia zaletik gora elkartu ditu dagoeneko, Covid-19 pandemiak eragindako isolamenduari aurre egiteko helburuarekin. Hartu-eman bizian dabiltza 456 parte-hartzaileak, kanal ezberdinak eta topaketako guneak bisitatuz, gainontzeko erabiltzaileekin interakzioan, lehiaketetan izena emanez edota hitzaldi eta tailerretan parte hartuz. Gainera, beste 1400 pertsona inguru ere hurbildu dira Opengune kanalera, sarrera libreko gunera.\nEuskaltel Fundazioak antolatutako ‘GE14: Geratu Etxean Edition’ online partyak ekimen presentzialerako aurreikusita zeuden jarduera-arlo berak sortu ditu, kafetegia, spa, jangela, akreditazioen gunea eta logela barne. Tolosako bilkuran izena eman zuten pertsonentzat doan sortutako ekimena da, topaketa presentziala bertan behera geratzearen ordain gisa. Sarreren dirua ere itzuli zitzaien partaideei.\nEkimen birtuala errealitate bihurtzeko, hiru gune nagusi jarri ditu martxan antolakuntzak. Lehena, Discord izeneko plataforma sozialean sortuak, “areto” birtualak ditu, gaika antolatuta, eta parte-hartzaileen arteko elkarrizketa ahalbidetzen du arte digital, software libre, hardware eta bideo-joko arloen inguruan. Aisialdira bideratutako kanal ugari ere badaude. Gainera, Encounter sareko topaketetako lehiaketak kudeatzeko sortutako erreminta, PartyNet deritzona, Internet bidez % 100ean erabiltzeko egokitua izan da. Horrez gain, ekimenaren jarraipena egingo duen programa doan ikusi ahal izango dira Euskal Encounterreko Twitch kanalaren bitartez: https://www.twitch.tv/euskalencounter/.\nPublikoari irekitako gunea\nFestatik kanpo gelditu direnek ere parte hartzeko aukera izango dute, hitzaldiak doan eskainiko baitira. Discord plataforman altan eman eta Opengune kanala bisitatu besterik ez da egin behar. Twitcheko kanala ere irekia da, eta bihar eskainiko dira jardunaldiko hitzaldi nagusiak. Jarduerak larunbat gauerdira arte gauzatuko dira, eta Euskal Encounterreko sare sozialen nahiz www.gipuzkoaencounter.org webgunearen bitartez ezagutaraziko dira.


Inkestagintza - hiru Presentacion - Urrutiko Lanbide Heziketako Institutua\nInkestagintzaElaboración de encuestas\nInkestatzaileak eta gainbegiraleak\nInkesta baten galdetegia\nGizarte modernoetan, estatistika-tekniketan oinarritutako inkestak erabiltzen dituzte biztanleen iritzia ikertzeko. Normalean, inkesta horietan galdetegi bat egiten da, eta galdera-multzo hori bi talde desberdinei zuzentzen zaie: ausaz aukeratutako biztanle-talde bati edo hainbat irizpide jakin oinarritzat duen biztanle-talde bati.\nInkesta baten planteamendua\nInkesta bat estatistika-azterketa bat da, eta bertako informazioa galdetegi baten bitartez eskuratzen da. Inkesta bat planifikatzerakoan ondorengo prozesu eragileak aplikatu behar dira:\nAztergaia identifikatu eta definitu.\nLan-egitasmo bat egin.\n1. Aztergaia identifikatu eta definitu\nAztergaia definitu eta diseinua eztabaidatu. Helburuak eta aplikatuko den metodologia zehaztu.\n2. Lan-egitasmoa eratu\nLana antolatu. Galdetegiak egin. Lagina eta banaketa diseinatu. Lan-esparrua antolatu. Aurrekontuak antolatu.\n3. Lana garatu\nEsparru-lana egin. Galdetegiak bildu eta egiaztatu. Emaitzak prozesatu eta interpretatu. Txostenak idatzi.\n4. Emaitzak aztertu\nHipotesia egiaztatu edo gezurtatu. Ondorioak.\nEgiteko moduaren arabera, hainbat inkesta-mota bereizten da:\nTelefonoz egindako inkestak: marketing-azterketei, soziologikoei edo antzekoei dagozkie.\nInkesta pertsonalak: galdetegien bidez egindako elkarrizketa pertsonaletan oinarritzen dira.\nPostaz egindako inkestak: galdetegiak gutun baten bidez bidaltzen dira.\nInkesta-mota desberdinen abantailak eta eragozpenak:\nTelefono bidezkoak Ez dira oso garestiak eta elkarrekintza pertsonala ematen da.Informazio osagarriak. Ez dago zuzeneko harremanik.Anonimatu-falta.\nPertsonala Emaitza fidagarriak.Informazio osatuagoa.Erantzun-kopuru handiagoa.Informazio osagarria. Oso garestiak dira.Galderak erantzuten ari denak intimitate-falta du.Ez dago anonimaturik.\nPostaz egindakoak Ez dute inkestatzailerik behar.Lagina gehiago zabaltzen da.Galderak erantzuten ari denak intimitatea du. Erantzunak ezin dira guztiz kontrolatzen.Galdetegi asko ez dira betetzen.Hainbat galdera erantzunik gabe gelditzen dira.\nInkesten galdetegiek hainbat motako galderak dituzte: galderak irekiak, erdi itxiak edo guztiz itxiak.\nGalderak erabat irekiak direnean, galdetegiak "erantzun librea" idazpurua izaten du, edo hutsune handi bat usten dute, jendeak erantzunari buruzko iritzia aipatzeko.\nErabat itxiak diren galderak test-motakoak dira eta erantzun bakarra onartzen dute (bai/ez motatakoak, edo erantzun-multzo jakin batetik bat aukeratzeko direnak)\nAzkenik, erdi itxiak direnak edo erantzun anitz dituztenak daude. Horietan, erantzun bat baino gehiago eman daiteke, hainbat aukeren artean.\nAstean bitan edo hirutan 14,3\nAstean behin 10,7\nSekula ez 24,1\nGaldetegi batean, erantzun bakarra duen galdera baten adibidea (Iturria: La Opinión Pública Española 1994. CIS, 1995).\nInkesta guztiek fitxa tekniko bat dute, eta bertan azterketaren ezaugarriak laburtzen dira. Fitxa tekniko hori ezinbestekoa da inkesten ondorioak eta emaitzak ateratzeko.\nFitxan, ondorengo datuak aipatzen dira:\nErreferentzia-esparrua: tokikoa, erregionala, nazionala, mundiala.\nInkestak egin zaizkien lagunen ezaugarriak\nLaginen prozedura eta inkestak erantzungo dituzten hautaketa\nLaginaren ezaugarriak: neurria, lagin-akatsa, konfiantza-maila, konfiantza-tartea.\nInkesta egin zen eguna eta datuak biltzen emandako denbora.


Kortan ere sareari lotuta - - Aikor.eus\nKortan ere sareari lotuta\nXabier Díaz 2017-11-17 13:25\nIoT, 4G sareak, m2m komunikazioa… Gure gizartean siglak maiz erabiltzen dira hizki gutxitan informazio asko sartzeko. Hala ere, batzuetan, esanahia bidean galtzen da. Ezer onik atera daiteke letra zopa horretatik? Tira, oraingo honetan traste bitxi batekin natorkizue.\nNiall Austin abeltzaina da, Irlandakoa, eta bere behietariko bat erditzear zegoela arazoak sortu ziren. Laguntza heldu orduko ezin izan zuten ezer egin, eta bai behia, bai txekorra hil egin ziren. Orduan hasi zen buruari bueltak ematen…\nBere eskarmentuagatik, uste zuen seinale batzuk bazeudela erditzeko momentua ailegatua zela adierazten zutenak; buztanaren mugimendu berezi batzuk hain zuzen ere. Eta ustea Moocall enpresako beste fundatzaile bi izango zirenei jakinarazi zien. Arazoa aztertzen hasi, eta konturatu ziren hilkortasun-tasa asko jaitsiko zela, laguntza eskatzeko edo albaitariari deitzeko sistema egokia edukiz gero. Horrela lotu zituzten abeltzaintza, telefono sareak eta IoT/m2m direlakoak.\nMoocall erditze sentsorea behiaren buztanera lotzen den tramankulua da. Buztanaren mugimenduak antzematen ditu eta mugimenduek behia erdituko dela adierazten dutenean, abisua bidaltzen du sarearen bidez. Sistemak denbora errealeko jarraipena ahalbidetzen du eta, horretarako, oso energia gutxi eta oso hedapen handia duten IoT eta m2m sare protokoloak erabiltzen ditu. Sare protokolo horiek erabiltzeko, haririk gabeko telefono sareaz baliatu egiten da, antenak eta haien potentzia aldatu barik. Egin beharreko gauza bakarra softwarea eguneratzea da.\nSareak abeltzaintzari laguntzeko erabiltzea ez da hain gauza berria. BTEKen horren adibide bat azaltzen dugu: GPS eta GPRS sareak erabiltzen dituen sistema, ganadua non dagoen eta zelako mugimendu-joerak dituen erregistratzen duena. Egitasmoa Mendinet elkarteak ipini zuen martxan 2009. urtean, Neiker-Tecnaliaren laguntzarekin, eta lagungarria izan da abeltzainentzat. Abereak jagotea lan handia da. Ongi etorriak lan hori erosoagoa egiten duten teknologiak!\n IoT, “Internet of Things”, Gauzen internet https://goo.gl/VJu8sH\n 4G edo LTE, “Long Term Evolution” sare mugikorren azkeneko estandarra (oraingoz) https://goo.gl/DZ8is5\n m2m, “machine to machine”, makinen arteko komunikazioa


Al Nakba 2017: Euskal Herria Sionismorik gabeko lurraldea izan arte! | Angula Berria\nHasiera » Al Nakba 2017: Euskal Herria Sionismorik gabeko lurraldea izan arte!\nMaiatzaren 15ean, palestinarren Nakba berriz ere ekarriko dugu gogora haren 69. urtemugan. Nakba arabierazko hitzak "hondamendia" esan nahi du eta palestinarren exodoa izendatzeko erabiltzen da. Palestinarren Errefuxiatuentzako Nazio Batuen Erakundearen (UNRWA) arabera, gaur egun sei milioi lagun inguru dira 1946ko ekaina eta 1948ko maiatza artean ohiko bizilekua Palestinan izan eta 1948ko gerraren ondorioz etxeak eta bizibideak galdu zituzten pertsonak eta haien ondorengoak.\nZentzu honetan, dei egiten diegu euskal internazionalista orori, bakoitzak bere eremuan (kultura arloan, hezkuntzan, instituzioetan, saltokietan...) BDZ kanpaina aurrera eramateko. Eta bukatzeko, zorionak eman nahi dizkiegu Gasteizen Israelen enbaxadoreak diren Maccabiren aurrean tinko mantentdu ziren baskoniazale internazionalistei; Valentziako Rottotom festibalaren aurrean BDZ ekintzaileak defendatu dituzten euskal kulturgileei; instituzioetan BDZ aurrera eramateko egin zen konferentzia antolatu zenutenoi; edota Euskal Herri luze zabalean egunerokotasunean Palestinaren alde eta sionismoaren kontra ingurukoak kontzientziatu eta ekimenak antolatzen dituzuen guztiei.


Eguna amaitzen denean eta nekeak garaitzen gaituenean, lo egiteko ordua heltzen da. Baina beti ez dugu ohera joan nahi izaten. Elenari gauza bera gertatu zitzaion. Sekuentzia Didaktiko hau sortu da ikasleek atseden-ohitura osasungarriak ikas ditzaten. Webquest baten ereduari jarraituz, Sekuentzia 3 ataletan dago egituratuta, ikasketa modu progresiboan kateatuz:\nMorfeoren munduan sartuz.


WWDC12 | garaian Apple-k aurkeztutako iOS 18-ren berri guztiak Gadgeten berriak\nWWDC12-n zehar Apple-k aurkeztutako iOS 18-ren nobedade guztiak\nDuela ordu batzuk Apple-ren World Wide Developers Conference-rekin gozatu genuen (WWDC18) bertan, produktu propioentzako sistema eragilearen eta garapenaren mailan nobedade guztiak aurkeztu zituzten. Keynote honetan iOS beti nabarmentzen da gainerako plataformen gainetik, bistako arrazoiengatik. Beraz Apple-k WWDC18-n zehar iOS 12-n aurkeztutako berri guztiekin laburpen bat dakarkizuegu jakinarazpen sistema berri gisa eta Errealitate areagotua.\nHemen aurkituko duzu iOS 12ri buruzko albiste bildumarik onena, 2018. urte amaieran ofizialki eskuragarri egongo den sistema eragilea, baina Actualidad Gadget-en dagoeneko probatzen, geratzen eta jakiten ari gara.\nNola ez, bestela, Applek albiste gisa aurkeztu dituen eta datozen asteetan asko hitz egingo den berri horietako banan bana berrikustea aukeratuko dugu.\n1 Jakinarazpen multzokatuak\n2 Siri lasterbideak eta lan-fluxuak\n3 Aurrez instalatutako aplikazio berriak eta berritzen diren beste batzuk\n4 iBooks hilda dago, Apple Books hemen dago\n5 Ezaugarri berriak: pantailaren denbora eta erabilera mugak\n6 MeMoji eta Animoji berria\nEz dugu zalantzarik iOS ohiko erabiltzaileek gehien eskatzen duten funtzioetako bat izan zela. Jakinarazpen sistema apur bat zaharkituta zegoen, Apple-k urtez urte saiatu zen hura hobetzen eta funtzionalitatea aberasten saiatu arren. Hala ere huts egin zuen oinarrizkoenean, jakinarazpenak bistaratzeko moduan. Ez zituen behar bezala taldekatu eta jakinarazpen ugari jaso genituenean hainbeste edukiren artean informazio garrantzitsua aurkitzea benetako zoramena bihurtu zen.\nOrain iOS 12k jakinarazpen liburu mota bat erakutsiko du aplikazio bakoitzerako. Aplikazioen habia honekin elkarreragin dezakegu haien gainean klik eginez eta, horrela, 3D Touch deialdiaren sistema ere egongo da iPhone pantailetan iPhone 6s iritsi zenetik. Hori da, zalantzarik gabe, Cupertinok gure telefonora datozen berriak eskaintzeko aurkitu duen modurik arrakastatsuena.\nSiri lasterbideak eta lan-fluxuak\nSiri Apple produktuen puntu nagusia bihurtu da, batez ere HomePod iristearekin batera. Hala ere, bere muga funtzionalek eta ahots-komandoek erabiltzaile askok uko egiten diote erregulartasunez erabiltzeari, batez ere "egiten ez dakiten" gauzetarako. Hau Applek konpondu nahi du Siriri erakutsiko dizkiogun lasterbideekin, hau da, oraingoan gu izango gara Siriri nahi duguna egiten irakatsiko diogunak.\nOrain garatzen ari zen enpresaren erosteak zentzuzkoa du duela urtebete Workflow Cupertino konpainiaren iOSerako, Applek azken hilabeteetan egin dituen erosketen zerrenda osoa oraintxe dago.\nAurrez instalatutako aplikazio berriak eta berritzen diren beste batzuk\nErrealitate areagotua aurkezpenak ardatz izan duen puntua izaten saiatu da, nahiz eta ez den gehiegi harrigarria izan. Modu berean, berritu diren aplikazioen zerrenda eta orain arte ikusi ez ditugun berrien zerrenda erakutsi dute:\nNeurtu: Errealitate areagotuan oinarritutako aplikazio berri honekin, Cupertino konpainiak espazioak eta distantziak neurtzeko aukera emango digu pantailan sakatuta.\nAlbisteak: Apple-ren berrien aplikazioa oraindik ez dago erabilgarri Espainian eta ez dute herrialde berrien berri eman katalogoan, hala ere, pantailarekin integratzeko moduaren berritzea erakutsi du eta baita Burtsako aplikazioarekin ere.\nPoltsa: Aplikazio honek ere berrikuntza txiki bat egin du, ez dugu oso argi zergatik Applek horren aldeko apustua egiten jarraitzen duen, baina beti dago Cupertino konpainiaren asmoetan IOS abiarazi zenetik.\nAhots Oharrak: Apple-ren audio oharrak grabatzeko aplikazioak erabiltzaile interfazearen funtzionaltasun eta diseinu eguneratzeak ere jasan ditu, bai iPhone eta bai iPad. Orain iCloud bidez kudeatu ditzakegu eta askoz ere zentzu praktikoagoa ematen dio.\nHonela Apple-k iOS 12-ren erabiltzaile interfazea bere jatorrizko aplikazioen bidez homogeneizatzea du helburu. Beste atal garrantzitsu bat iCloud eta Siriren lan egiteko modua da, softwarearen inguruko bi apusturik garrantzitsuenak WWDC18 honetan Apple-ek jendea liluratzen saiatu da.\niBooks hilda dago, Apple Books hemen dago\nCupertino konpainiak iBooks marka erabat berritzea erabaki du, eta horrela, erabiltzaileak irakurketa plataforma zein liburu denda erabiltzera bultzatzen saiatu da. Horrela aukeratu du aplikazioa berriro diseinatzea gainerakoekin bat datorren estiloa emanez, Audio Liburuak era egokian integratuz, arreta gehien funtzionalitate horretara bideratuta, orain arte nahiko abandonatuta.\nAudio edukiaren beste buelta interesgarria izan da, esaterako, jatorrizko Podcast aplikazioa Apple Watch-era iristea.\nEzaugarri berriak: pantailaren denbora eta erabilera mugak\nPantailaren denbora: Ezarpenak ataleko funtzio honekin, Apple-k aplikazio bakoitzari zenbat denbora eskaini diogun zehazki jakiteko eta gailua erabiltzeko modua kudeatzeko aukera emango digu.\nAplikazioen mugak: Beste funtzionalitate horri esker, oharrak ezarri ahal izango ditugu gehiegizko erabilera dela eta aplikazio bat erabiltzeari uzteko, baita beste jakinarazpen mota batzuk ere. Gainera, En Familiako beste kide batzuen erabilera kudeatu ahal izango dugu txikien erabilera mugatzeko.\nBilaketak Argazkiak: Orain Photos aplikazioak bilaketa sistema adimendun batera sartzeko aukera ematen du. Hitz gakoak jarriz gure galerian ikertu eta emaitzak emango dizkigute.\nARKit 2.0: Errealitate areagotuaren zerbitzuaren eginbide berriek jokalari anitzeko moduak aldi berean baimentzen dituzte errealitate areagotua duten bi gailutan.\nTaldeko FaceTime deiak: Apple-k FaceTime-rako talde dei sistema berri bat gehitzen du aldi berean 32 erabiltzailearentzako, horri esker, kameraren bidez eranskailuak eta efektuak denbora errealean gehitzea ahalbidetzen du, hala nola, Animoji eta MeMoji berriak.\nEz molestatu modua lo egiten dudanean: Jakinarazpenak modu eraginkorrean kudeatuko ditu eta multzokatuko ditu, esnatzen garenean agindutako guztia modu ezin hobean ikusteko.\nMeMoji eta Animoji berria\nApplek produktu interesgarri honen aldeko apustua egiten jarraitzen du marrazki bizidunetan. Bezalako Animoji berriak biltzen ditu T-Rex eta Koala, lehendik daudenak hobetzen dituen bitartean, hizkuntzari errekonozimendua gehituz, bai, orain zure hizkuntza kakatik begiekin atera dezakezu.\nSistema ere badugu MeMoji, gure irudiaren eta irudiaren arabera Animoji bat sortzea ahalbidetuko diguna. erabili kamerarekin denbora errealean, partekatu eta, noski, nahi dugun moduan pertsonalizatu.\nArtikuluaren bide osoa: Gadgeten berriak » General » WWDC12-n zehar Apple-k aurkeztutako iOS 18-ren nobedade guztiak\nwatchOS 5: laster ikusi ahal izango dituzun berri guztiak Apple Watch-en\nNola instalatu iOS 12 zure iPhone edo iPad gailuan


Amurriok beste urte batez parte hartuko du kultura arteko Bizilagunak bazkarietan azaroaren 17an – Amurrioko Udala\nAmurriok beste urte batez parte hartuko du kultura arteko Bizilagunak bazkarietan azaroaren 17an\nLaugarren urtez segidan eta lurraldeko Zurrumurruen aurkako Estrategiaren testuinguruan, CEAR-Euskadik eta Arabako Foru Aldundiak Bizilagunak bazkariak antolatu dituzte, datorren azaroaren 17an egitekoak direnak, eta aurten ere Amurriok parte hartuko du.\nEz da Amurrioko esamesen kontrako eragileak jarduera hori antolatzeko Arabako Foru Aldundiarekin eta CEAR-Euskadirekin koordinatuta lan egiten duten lehen aldia. Horrela, iaz, hainbat jatorriko 90 pertsonak hartu zuten parte. Amurrioko jendeaz gain, Saharatik, Marokotik, Aljeriatik, Senegaletik, Iraketik, Perutik, Ekuadorretik, Brasiletik eta Siriatik etorritako pertsonek gozatu zuten jardunaldiarekin. Aurtengo edizioan parte hartu ahal izateko izen ematea azaroaren 7ra arte egongo da zabalik\nAurreko urtean 44 nazionalitatetako 1.000 pertsona batu ziren ekimenera Araban; eta 2.500 pertsona eta 58 nazionalitate, Euskal Herri osoan egindako bazkarietan.\nEsteka honetan topa daiteke ekimenari buruzko informazioa: https://www.cear-euskadi.org/bizilagunak-una-convivencia-culturas-sin-rumores-xenobofos/


Castell de Mur - Wikipedia, entziklopedia askea.\nJosep Castells Farré (en)\nSant Esteve de la Sarga, Tremp, Àger, Gavet de la Conca, Llimiana eta Talarn\n79 (%46.7) 104 (%61.5)\nCastell de Mur Kataluniako udalerria da, Pallars Jussà eskualdean eta Lleidako probintzian kokatua. 2009ko urtarrilaren 1eko erroldaren arabera, 173 biztanle zituen. 62,4 km²-ko azalera du.\n* * * * * * * * 205 143 149 173\n(Katalanez) Castell de Murko udalaren webgunea.\nMultimedia: Castell de Mur


Errefusaren edukiontzia - Garbiker\nEdukiontzi honetan, berrerabili edo birzikla ezin daitezkeen hondakinak jasotzen dira. Grisa edo berde iluna izan ohi da.\nEdukiontzi honek gure etxeko hondakinen azken aukera izan behar du.\nErrefusak baloriza daitezkeen materialak izan ditzake baita ere, eta, horregatik, material horiek berreskuratzeko berariazko tratamendu bat egiten da, bai eta produktu berri bat (energia) erauzteko prozesuak ere, hondakin horiei egindako tratamenduen bitartez.\nETXEETAN KONTSUMITUTAKO ENERGIAREN\nISURKETA GORDINAREN ZABORTEGIRA\nProzesua:ondoren, Bizkaiko edukiontzietan botatako errefusa berreskuratzeko eta birziklatzeko ematen diren urratsak deskribatuko ditugu, laburki:\nHerritarrek edukiontzi grisera edo berdera (udalerriaren arabera) botatzen dute errefusa.\nUdalek egunero eramaten dituzte hondakin horiek errefusa tratatzeko plantara.\nTratamendu-plantetatik urrun dauden udalerrien kasuan, transferentzia-plantetara eramaten dituzte hondakinak; han, hondakinak trinkotu egiten dira, eta tratamendu-plantetara eramaten dira gero. Bizkaian, 5 transferentzia-planta ditugu, eta ingurumenaren esparruan funtsezko misioa betetzen dute, hondakinaren garraioa kontzentratzen baitute.\nArtigasko Ekoparkean kokatutako TMB plantara (Tratamendu Mekaniko Biologikoko planta) eramaten da errefusa. Planta horretan, birzikla daitezkeen materialak berreskuratzen dira, hala nola PET, PEAD, kartoia, brikak, latak, aluminioa, etab., ekoizpen-katera eramateko berriz. Planta honek 180.000 tona hartzeko gaitasuna du.\nBizkaian 180.000 tona errefusa baino gehiago sortzen denez, soberakina balorizazio energetikorako plantara, Zabalgarbira, eramaten da, energia sortzeko. Zabalgarbi plantara gaikako bilketa onena egiten duten udalerrietako hondakinak eramaten dira, errefusaren poltsetan birziklatu beharreko material gutxien baitute horiek.\nTMB plantako prozesutik igarotzen diren hondakinei bi prozesu desberdin aplikatzen zaizkie, materialak berreskuratzeko fasearen ondoren. Geldotze-prozesua, geldotu ondoren, balorizazio energetikorako plantara bideratzeko hondakina. Beste prozesu bat ere garatzen da: hiri-hondakin solido bat ekoizten da, gero zementuaren industriarako, birziklatze-industriarako eta abarrerako erregai gisa merkaturatzen dena.\nTMB plantan tratamendu aurreko fasea egin ondoren eta hondakinak geldotu ondoren, energetikoki balorizatu ezin den hondakina kontrolatutako zabortegira eramaten da.\nBolalumak, pixoihalak, paperezko musuzapiak, olioz zikindutako paperak, hortzetako eskuilak.\nArkatzak, boligrafoak, etab.\nErabili eta botatzeko plastikozko platera\nPaperezko ezpainzapi zuria (janariz zikindua)\nHildako animalien hondakinak\nCD eta DVD-ak\nEdozein motatako ontziak\n11 trakzio-buru ditugu, autotrinkogailuetarako eta erdiatoietarako; zisternatarako 4 trakzio-buru, eta, gainera, 4 erdiatoi.\nIbilgailu horiek guztiak beharrezkoak dira Bizkaian sakabanatuta dauden transferentzia-guneetatik tratamendutegietarako garraioa egiteko, bai eta tratamendutegien artekoa egiteko ere.\nZer da trakzio-buru bat? Trakzio-kamioi izena ere hartzen du. Trakzio-burua atoiak garraiatzeko diseinatutako ibilgailua da. Karrozeriaren beste atalekin batera ez doazen ibilgailuak dira. Trakzio-buruaren atal bat kamioiaren kabina da, eta bestea atoia krokatzea ahalbidetzen duen atala da.\n12 autotrinkogailu ditugu, transferentzia-guneetan sakabanatuta.\nAutotrinkogailuak atoiak dira, eta plater prentsatzaile bat dute. Platera xafla metalikoa da, eta hondakina barrura eramaten du motorrari esker; hondakina trinkotzean, hondakina txikitu, eta hondakin-kantitate handiagoa sartzea ahalbidetzen du. Makineria honek bidaia bakarrean hondakin gehiago garraiatzea ahalbidetzen du, eta, horrela, edukiera txikiagoko kamioiek tratamendutegietara bidaiak egitea saihesten du.\nGarbikerrek 5 zisterna ditu, hondakindegietan sortutako lixibiatuak Artigasko Ekoparkean dagoen tratamendu-plantara garraiatzeko.\nGarraiorako zisternak likidoak garraiatzeko ontzi handiak dira, eta atoietan kokatzen dira.\nHondakinak biltzeko zentroak dira, bertan prentsatzeko eta edukiera handiko kutxadun ibilgailuetan kontrolatutako biltegietara garraiatzeko. Horrela, garraio-kostua murrizten da.\nGarbikerrek bost transferentzia-gune ditu, honako herrietan: Berriatua, Gernika-Lumo, Igorre, Durango eta Zalla.\nBizkaiko hiri-hondakinak tratatzeko 23.000 m²-ko planta. Planta honetan, hiri-hondakin solidoen eta maneiu bereziko hondakinen aurretratamendua egiten da. Xede nagusia da materialak berreskuratzea, birziklatzeko, eta inerte bihurtzea, eta, edozein kasutan ere, saihestu nahi da hondakinak hondakindegietara eramatea, lehenago tratatu ez bada.\nHiru urrats ditu planta honetan egiten den prozesuak: hondakinak jasotzea, tratamendu mekanikoa eta lehortzea edo umotzea.\nHiri Hondakinen biltegi kontrolatuak edo hondakindegiak aurretiaz balorizatu (ez materialki, ez energetikoki) ezin izan diren hondakinen biltegiratze, tratamendu eta kontrolerako instalazioak dira.\nGarbikerrek kudeatzen dituen Hiri Hondakinen biltegi kontrolatuak zaintza eta segurtasun neurri zorrotzen menpe daude, ingurumenerako kalteak eta giza osasunerako balizko arriskuak prebenitzeko isurketa egokia bermatzeko.\nGarbikerrek Europako araudiaren eskakizunetara egokitu ditu lan- eta kudeaketa-prozesuak, indarrean dagoen Hondakinen Europako Estrategiaren arabera. Estrategia horren lehentasuna zaborra saihesteko neurri prebentiboak eta hori balorizatzeko prozesuak dira. Horrenbestez, isurketa bidezko ezabapena azken konponbidetzat baino ez da hartzen.\nGarbikerrek kudeatzen dituen Hiri Hondakinen biltegi kontrolatuak honako herrietan daude:\nJata, Maruri-Jatabe (azken biltegia)\nAmoroto (itxita, eta ingurumenerako berreskuratua 2004an)\nGordexola (itxita, eta ingurumenerako berreskuratua 2002an)\nIgorre (itxita, eta ingurumenerako berreskuratua 2018an)\nBerriz (lur inerteen hondakindegia, itxita, eta ingurumenerako berreskuratua)\nOrkonera – Ortuella (lur inerteenn hondakindegia, itxita, eta ingurumenerako berreskuratua)


Maitetxu Leonis, enpresa-sortzaile\nUdazkenean murgildurik, Maitetxu Leonis dugu gaurko saioan. Landetxe baten jabe da eta berak erakutsiko digu nola den emakume langile eta saiatu baten egunerokotasuna.\nRegina Tolosa, fisioterapeuta\nRegina Tolosak Prim Errehabilitazio Zentroko jabea da bere senarrarekin batera. Zortea izan duela esan digu fisioterapeuta gehienen ametsa betetzeko aukera izan duelako: goi mailako kirol munduan lan egitea. Esperientziak lanean bizi izan dituen egoera matxistei aurre egiten irakatsi dio.\nEspe eta Ciel, aktibismoarekin hezten\nEspe eta Ciel topaketa feminista batzuetan ezagutu ziren. Ia bizitza osoa daramate elkarrekin, bata bestearengandik ikasten. Beraientzat funtsezkoa izan da emakumeen berdintasunaren aldeko borrokan partaide izatea. Beraien hitzetan "feminismoak zure burua ezagutzera eta zalantzan jartzera bultzatzen zaitu".\nUxue Loizu, suhiltzailea\nAste honetako protagonista suhiltzaile bat dugu, Uxue Loizu. Emakume suhiltzaileen portzentaia oso baxua da. Horren adibide garbia erakutsi digu bere lantokiak; aldagela garbitzailearekin partekatzen du. Nahiz eta egoera hau aurkezten zaigun, Uxueren iritziz momentu aproposa da emakumeak lanbide honetan sartzeko.


1. 1969-1990 euskara batua literatur prosa k. navarro 0017\nEhundaka pieza zeuden han: frisu erliebedunak, estatua pusketak eta Iparraldeko stupa eta vihara budisten adreiluzko hormak hornitu zituzten harlosa irudiz josiak, eta orain, jaso eta sailkatuta, museoaren harrotasun zirenak.\n3. 1969-1990 euskara batua saiakera-liburuak hezksaila 1984 0078\nZati hauen konbinaketaren erresultatua, azkenean, friso bat izango da.\n4. 1991> bizkaiera saiakera-liburuak j. artaraz 0126\n5. 1991> bizkaiera saiakera-liburuak muskiz aha 0110\n6. 1991> euskara batua saiakera-liburuak jorge de oteiza 0149\nOteizak arkitekturan egin duen lanak bi alderdi izan ditu: aipatutako esperientzian kide den eskultore moduan eta edifizioaren parte diren erliebe eta frisoetako eskulturen egile moduan.\n7. 1991> euskara batua saiakera-liburuak p. agirrebaltzategi 0224\nPartenongo frisoa edo Bachen Meza, Michelangeloren Sistotar Kapera edo Leopardiren poema, Beethovenen sonata edo Dostoievskiren nobela: horiek guztiak ez dira ez irudikapenezkoak (representative) bakarrik ez adierazpenezkoak (expressive) soilik.


Gaztetxea ixteko Guardia Civilak duen asmoa salatu dute - Altsasu - Guaixe.eus\nGaztetxea ixteko Guardia Civilak duen asmoa salatu dute\nGuaixe 2021-01-03 14:43\nAltsasuko Gazte Asanbladaren agerraldia.\nAltsasuko Gazte Asanbladak jakinarazi duenez, guardia civilek bere hiru kideri gaztetxea ixteko asmoa zutela jakinarazi zieten abenduaren 31n. Horretarako, Altsasuko Udalarekin harremanetan jarriko zirela jakinarazi zieten. Udalari exijitu diote “Guardia Civilak hasitako prozesuan ez parte hartzeko”.\nAltsasuko Gazte Asanbladak (AGA) agerraldi jendetsua egin du itxiera mehatxuaren berri emateko. Eta agerraldia baliatu dute “gazteekiko kriminalizazioarekin bukatzea” eskatzeko. Horrekin batera, AGAko kideak askatasun politikoen defentsan eta gaztetxeen defentsan ariko direla berretsi dute. Eta, azkenik, Altsasuko Udalari exijitu diote “Guardia Civilak hasitako prozesuan parte ez hartzeko”.\nAGAtik adierazi dutenez, “COVID-19ak sortutako egoera Gaztetxeak ixteko aitzakia gisa erabili nahi dutela argi daukagu. Ulergaitza da kultur etxeak, kiroldegiak, tabernak edo udaletxea zein parlamentuak berak irekiak egon daitezkeela esaten duten garai berean Gaztetxeak itxita egon behar direla esatea. Noski, ez gara gu izango hauek itxita edo irekiak egon behar diren esango dutenak, baina nahikoa gai gara Gaztetxearen erabilera seguru bat ziurtatzeko”.\nAGAko kideen iritziz, “Gaztetxea ixteko saiakera arrazoi politiko batzuei erantzuten dio, eta ez osasun arrazoi batzuei. Pandemiaren aitzakiapean, edozein espresio antolatu eta konfrontatiboen aurka jazartzeko aukerari, askatasun politikoen aurkako erasoaldiari erantzuten dio”. Gaineratu dutenez, “krisi garaiotan antolakuntza politikorako beharra inoiz baino garrantzitsuagoa bilakatzen den une berean, Estatuarendako antolakuntza politiko hori jazartzea inoiz baino garrantzitsuagoa bihurtzen da ere”.\nGazteek gaztigatu dutenez, “pandemia kudeatzeko neurriak soilik osasun arlokoak izatetik urrun, langileria politikoki eta sozialki kontrolatzeko errepresio neurriak direla argi dugu”. Eta horren adibide gisa jarri dituzte “16.000 euroko isun politikoak, poliza presentzia itogarria, identifikazioak astero, mobilizazioen debekua, Ruben arbizuarra espetxeratzeko arriskua eta salatzen ari garen erasoa bera”.\nAltsasun gertatutakoa “Gaztetxeen kontra Euskal Herrian izaten ari diren erasoen” artean kokatu dute. Donostia, Bilbo, Tolosa edota Gasteizko kasuak aipatu dituzte. “Sakanan bertan foralak Etxarriko Gaztetxean sartu ziren itxi behar zutela esanez. Arbizuko gazte elkartean ere sartu ziren, argazkiak atera eta barruan zeudenak identifikatu zituzten”.


Bizilore Eskola Aktiboa | ABSTRAKZIORAKO BIDEA Matematika manipulatiboak\nLORENA EGIDAZU ORMAZABAL.\nBerari buruzko informazio gehiago: http://zientzieskola.blogspot.com\nZientziak azaldu du eginez ikasten dela, emozioen bidez josten ditugula ezagutzak, gure bizipen zein esperientziekin bat egiten dutenean inprimatuta gelditzen direla gugan betiko. Matematika eta pentsamendu matematikoa bizi garen errealitatea eta ingurunea ulertzeko, ezagutzeko, esploratzeko, azaltzeko, adierazteko, aurre-hartzeko oinarrizko tresna da.\nAski ezagunak dira Piaget-k azaldu zituen umeen garapen aro desberdinak. Bigarren aroa (2-7 urte bitartekoa) “preoperazionala”, eragiketa eta logikara heltzeko egin behar den trantsizio etapa bezala definitu zuen Piaget-k. Umeek logika lantzeko, kapazitateak garatu behar dituzte: erlazionatzeko gaitasuna, ondorioak ateratzeko gaitasuna, pentsatzeko gaitasuna eta aurretik dakigun zerbait erabiltzea problema bat ebazteko. Honek guztiak, zenbakikuntzak eskatzen duen abstrakzioa lortzen laguntzen die eta matematikak gertutasunez ikusten. Baina denok dakigun moduan zenbakiek bakarrik ez dute matematikaren atala eraikitzen geometria ere ezinbestekoa da. Oso garrantzitsua da bakoitzak bere burua espazioan kokatzea, inguruarekiko kokatzea, ingurumenaren edertasuna aztertzea eta ulertzea. Honetan guztian haurrak estimulatzea oso garrantzitsua da.\nNorberaren esperientzia edonolakoa delarik ere, matematika zirraragarria izan daiteke! Horixe da hain zuzen ere formazio honetan jorratuko duguna, nola egin matematikak modu atsegin, dibertigarri eta gustagarrian.\nJardunean gozatzea: Jakin-mina piztea eta matematikarekiko zaletasuna ereitea\nZenbakikuntzak eskatzen duen abstrakzio matematikoa lortzea ekintza konkretu batzuk eginez, interesa sustatuz, jolasen bidez, errealitatean…\nHaur guztien garapenean aurrera egitea, eragin positibo eta eraginkorra lortzea.\nManipulazioa haurrekin lantzea\nIrudikapena eta imajinazioa lantzea\nGeometriaren edertasunaz jabetzea\nAutoestimua indartzea erronken bitartez\nZenbakikuntzara bideratzen gaituzten jarduerak prestatzeko estrategiak eman: erlazioa, sailkapena, ordenazioa, ezaugarriak antzeman, ezaugarri aldaketa\nKantitatearen kontzeptua landu, gehiago, gutxiago, berdin, zenbat gehiago…..\nEragiketak manipulatuz, zenbakiak konposatu eta deskonposatu material manipulatiboaren bidez\nGeometriaren inportantzia: espazio ezagutu, gure burua kokatu, ingurua aztertu, artea, edertasuna….\nEdukiak bloketan banatuta egongo dira, eta bloke bakoitzaren lanketa, esperimentatuz eta manipulatuz egingo da. Beraz, formazio praktikoa izango da.\nSARRERA: jorratuko diren gaien aurkezpena eta zergatiaren azalpena. Teoria desberdinen azalpena (Burner, Montessori…). Hiru pausoetan oinarrituko ekintzak diseinatzen ikasiko dugu (1 ordu)\nLOGIKA ( 2 ordu)\nESPAZIOA ( 2 ordu)\nZENBAKIKUNTZA ( 3 ordu)\nHaur hezkuntzako irakasleei, gurasoei eta haurrekin harremanetan dagoen pertsona orori.\nData: maiatzak 5\nIzen ematea behin-betikotzat emango da ikastaroari dagokion ordainketaren jakinarazpena jasotzen dugunean, orduan gordeko dugu formazioan parte hartzeko tokia.\nKontzeptua: parte hartuko duenaren Izena-Abizenak


Hemen zaude: Hasiera → Artistak → Arima Beltza → Ibilbidea\nArima Beltza 1997ko irailean sortu zen, Elgoibarren. Lehen pausoak Aitor Badiola gitarrajoleak eta Jon Gurrautxaga bateriajoleak eta kantariak eman zituzten, 1995eko neguan elkartzen hasi zirenean. Kaxa gor bat, txaston zahar bat, gitarra bat eta anplifikagailu bat ziren zeukaten material guztia. Garai hartan ez zuten non entsaiatu, hortaz, batetik bestera ibiltzen ziren trasto guztiak soinean hartuta. Blues tradizionalak, John Mayall eta Eric Clapton ziren nagusi beraien ekinaldietan.\nAitzol Garmendiak "Blues oihartzuna" abestian dioen bezala, Arima Beltza fundizio batean sortu zen. Izan ere, fundizio zahar bateko lokal batean egin zituzten beraien benetako lehen entseguak. 1997ko irailean jadanik hirukotea ziren, Gurrutxagaren lagun Igor Txurruka baxuarekin gehitu baizitzaien. Denbora gutxira beste gitarrajole bat zuten beraiekin, Lander Trinidad. Zenbait hilabete pasa ostean Txurrukak taldea uztea erabaki zuen, izan ere, punk musika gustatzen zitzion eta deseroso sentitzen zen blues-a egiten. Dena dela, beste baxujole bat topatu arte taldearekin jarraitu zuen. Orduan agertu zen Iñigo Araujo, taldeko laguna eta musikazale amo-rratua. Laukote berriak abestiak konposatzen eta bertsioak ateratzen jarraitu zuen. Urte batera estraineko kontzertua eman zuten Soraluzeko Gaztetxean. 1998ko abuztuko egun sargoritsu hartatik gaur egunera makina bat kontzertu eman dituzte eta gehienetan kolaboratzaile garrantzitsu bat izan dute beraiekin, Joseba Alonso eta bere aho soinua. Gaur egun kontzertuetako kolaboratzaile izatetik taldeko partaide izatera pasa da Elgoibarko "hippiea".\nUzta propioko abestiez gain, Freddy King, John Mayall, Rory Gallagher eta Cream bezalako taldeen bertsioak entzun daitezke Arima Beltzaren kontzertuetan. Orokorrean talde gaztea da Elgoibarko boskotea, euskaraz abesten dute eta berain pasioa blues & rock-a da, disko honetan erakusten duten moduan.


'Gaztetxean zer?' topaketa azaroko egitarau barruan - Oñati - Goiena.eus\n'Gaztetxean zer?' topaketa azaroko egitarau barruan\nIrati Goitia 2013-11-11 17:48\nEguazten honetan, hilak 13, ikas tailerra egingo dute. 1200eko EAEren konkistaren gainekoa izango da. Horrela, Oñatiko Antixena gaztetxean egitarau zabala antolatu dute azarorako: kontzertuak, ikas tailerra eta topaketa, besteak beste. "Pozik gaude azarorako antolatu dugunaz, oso egitarau betea gelditu da-eta", adierazi digu Oier Fernandezek, Asanbladako kideak.\nIkas tailerra eguaztenean\nEguazten honetan, hilak 13, ikas tailerra egingo dute. 1200eko EAEren konkistaren gainekoa izango da. "Testu bat irakurri eta ondoren guztion artean hori aztertu eta eztabaidatuko dugu", azaldu digu Fernandezek.\nBestalde, hilaren 23rako, zapatua, topaketa antolatu dute Gaztetxian zer? izenburupean, 16:30ean. "Talde txikitan banatu eta gaztetxearen izaera, orain arte eginiko lana eta etorkizuna izango ditugu hizpide", esan digu Fernandezek. Gaineratu digu topaketekin jende berria ere erakarri nahi dutela, eta euren nahiak zeintzuk diren aztertu.\nHorrela, Kopla Eskolaz eta Irakurle Taldeaz gain, beste zein ideia berri dauden edo beste zein ekintza egin daitezkeen ere aztertuko dute. "Ez da oso luzea izango, 18:00 inguruan bukatuko da eta ondoren merienda izango dugu".\nGaztetxeko jarduna antolatzeko zapaturo elkartzen dira, 11:30ean. "Jendea animatu nahi dugu parte hartzera".\nAzaroak 13, 18:30: 1200eko EAEko konkista ikasteko tailerra\nAzaroak 16, 22:00: Dirty Brothers eta Papalagi taldeen kontzertua.\nAzaroak 23, 16:30: Gaztetxian zer? topaketa.\nAzaroak 24, 19:30: Napoka Iria taldearen kontzertua.


Nagore Esnaola: «Espetxe barruan dagoen beste espetxe bat da isolamendu egoera» - Lizartza - Tolosaldeko ataria\nAsier Imaz 2013-11-14 15:20\nZortzi kilo galdu ditu Garikoitz Etxeberria euskal presoak. Hemezortzi egun daramatza gose greba mugagabean lizartzarrak. Sevilla II espetxean dauden euskal presoekin batera, oinarrizko bizi baldintzak eskatzen ditu, besteak beste, isolamendu mugagabearekin amaitzea. Ostiral honetan, Lizartzatik Sevillara Elkartasun Martxa antolatu dute. Autobusean izena emateko zerrenda, Lizartzako Joxe Mari tabernan jarri dute. Nagore Esnaola (Txarama, 1983) Garikoitz Etxeberriaren bikotea da. Hiru urteko Onditz alaba inguruan korrika, saltoka, marrazten eta «aitatxoren» argazkia irribarretsu erakusten darabilkien bitartean, Nagore Esnaolak Tolosaldeko Ataria-rekin hitz egin du.\nNoiztik dago Garikoitz Etxeberria isolamendu egoeran.\nOnditzek 11 hilabete zituela eraman zuten Galiziatik Sevillako espetxera, 2011ko uztailean, berorik handiena egiten zuenean. Espetxera iritsi orduko jarri zuten isolamendu egoeran.\nZein maiztasunekin egiten dituzue bisitak?\nAlaba eduki eta gero, hilero. Sevilla 950 kilometrora dagoenez, bisita familiarra, intimoa eta 40 minutukoa egun berean jartzen ditugu. Gero, hiru hilabetez behin, elkarbizitzakoa egiten dugu, eta hauek hiru ordukoak dira. Horrez gain, senide eta lagunenenak daude.\nDiru asko da hori. Laguntzarik jasotzen al duzue?\nUdaletik gizarte laguntzak jasotzen ditugu. Ez dute behar ekonomiko guztia asetzen baina asko eskertzen dira. Lizartzan dauden preso guztiak politikoak dira, eta Euskal Herritik urrun daudenak. Garrantzitsua da laguntza horiek jasotzea.\nEspetxe barruko baldintzak nolakoak dira bisitetan?\nDuela bi urte inguru aldaketa bat egon zen, eta horren arabera, lehenik argazkia ateratzen dizute, eta ondoren hatz markak hartu. Bisita amaitzean ere hatz markak hartzen dizkizute. Motela eta geldoa izaten da guztia.\nBeraz, fitxatu egiten dute bisitara doana.\nBetikoa da: gauza irrazional bat ezin da aztertu ikuspegi arrazional batetik.\nBiluzteak, miaketak... jasan al duzue horrelakorik?\nHori duela denbora bat gertatu zen, bi asteburutan jarraian, eta euskal presoen bisitei bakarrik. Aldameneko gela batera eman eta biluzteko esan zien... Guri ez zaigu horrelakorik gertatu, baina beti horrela dabiltza, tentsioa nondik sortu.\nBehin barrura sartzean?\nGari dagoen lekuraino bi edo hiru funtzionariorekin joaten gara. Bera ere hiru edo laurekin agertzen da. Eurek gure gainetik daudela erakutsi behar dute, eta gogorra da: haurrarekin zoaz, haiek ondoan... Gero berarekin zaudela batetik eta bestetik saiatu izan dira ahal dutena baldintzatzen. Bisitan ekonomatotik janaria edo zerbait hartzeko aukera dauka, baina izan da eskubide hori ukatu dioten egunik ere. Zirikatzen saiatzen dira.\nEuren egoeraren kontakizuna nolakoa da?\nGariren kasuan, hasiera gogorra izan zen. Bero handia zegoen garaian eraman zuten, eta patioa batzutan goizez jartzen zioten, besteetan, arratsaldez. Egunerokotasunera ohitzea ez zitzaion erraza egin. Egun batzuetan, ziega barruan 24 ordu baino gehiago pasatzea tokatzen zaio patio sistema horrekin. Alaman aktibitate batzuk egiteko aukera zuen, eskulanak, ikasketak... baina hemen ez. Patioan bi kiderekin edo bakarrarekin egoten da...\nNolakoa da patioa?\nEz da hemendik uste duguna. 20 edo 30 metro karratuko gelatxo bat da. Hormak alde guztietan eta goran sare bat. Osasunarentzat ere ez da ona, hortik preso askok izaten dituzten belaunetako minak eta abar.\nZer da isolamendua?\nEspetxe barruan dagoen beste espetxe bat. Leihotik bi metrora beste orma bat daukate, eta zerua garbi ez dute inoiz ikusten, goran sare bat baitute. Ziegatik ateratzen diren bakoitzean funtzionarioak dituzte alboan; baita telefonoz deitzera joaten direnean ere. Gosariak, bazkariak, afariak, gutunak, prentsa, hileroko bi liburuak... funtzionarioek ematen dizkie. Espetxean bizimodua moduluetan egiten baldin bada, kasu honetan ez dute beste presoekin inongo harremanik. Funtzionarioekin bakarrik dute tratua.\nSevillara iritsi eta zuzenean jarri zuten egoera horretan, ezta?\nBertan dauden euskal preso guztiak horrela daudelako. Bisitetara joaten zarenean ere, euskaldunak ezkerreko eraikuntzatik eramaten dituzte, eta gainontzekoak eskuinetik. Azkenean, horrenbestetan ukatzen duten izaera politikoa eurek ematen diela ikusten duzu. Espetxeaz gain beste zigor bat jartzea bilatzen dute, fisikoki eta psikologikoki ahultze aldera.\nAhultze saiakera horri nola egiten diozue aurre?\nOnditzek eta bisitek ematen dizkioten indarrekin. Gure arteko erlazioa, bai edo bai, asteroko gutun horien bidez daramagu, eta baita telefono deiekin ere. Bost minutu izaten dira, baina izugarrizko indarra ematen diote berari.\nNoiz jakin zenuen gose grebaren berri?\nDuela bi hilabete inguru aipatu zidan asmo horrekin zebiltzala. Aurrez, espetxeko zuzendariarekin egindako saiakerak kontatu zizkidan, eta nola jaramonik ez zieten egiten. Zaintza epailearekin ere harremanetan egon ziren gutun bidez, bizi duten egoerarekin amaitze aldera. Funtzionarioei ere gauzak garbi utzi dizkie. Baina, egon diren aldaketak, beti okerrera izan dira. Adibide bezala: kide bat gaixo jarri zen, eta manta bat gehiago eman zioten tapatzeko. Beste funtzionario bat etorri eta manta ‘extrarik’ edukitzeko baimenik ez zuela esan zioten, eta zigor gelan sartu zuten 48 orduz. Egoera horri nolabait aurre egiteko zerbait egin behar zutela erabaki zuten, eta hortik etorri da gose grebaren erabakia.\nNola doaz egunak, eta nola dago bera?\nIrmo, eta aurrera egiteko prest. Egoerari irtenbide bat eman behar zaiola garbi zuten. Egun batzuk isolamenduan egotera, ohitu zaitezke, baina horrenbeste denbora. Borroka berak ere indarra ematen die, bizi duten egoera aldatzeko behar horrek. Telefonoz larunbatean hitz egin nuenean indartsu zegoen, baina astelehenean apalago nabaritu nuen; ia 15 egun zeramatzan. Herenegun berriro deitu zuen, eta Onditzekin hitz egin zuen. Aurrez, alabari esan nion aita nekatuta zegoela, eta berak, telefonoz hitz egitean, nekatuta baldin bazegoen lo egiteko esan zion aitari. Umeak esaten dizkion lau kontuk izugarrizko indarra ematen diote Gariri.\nOstiralean Elkartasun Martxa abiatuko da Lizartzatik, horrek ere lagunduko die?\nBai, izugarri. Oihu eta irrintzi batzuk entzuteko aukera baldin badute, barru-barruraino sartuko zaizkie. Beharrezkoa duten babes eta indar hori emango diete hemendik joaten direnek. Bestalde, bertako espetxe zuzendaritzari eta funtzionarioei bakarrik ez daudela erakutsiko diete, eta hori ere oso garrantzitsua da, bertan daudenak atzean herri baten babesa dutela azaltzea.\nEspainiako Barne ministroak jaramon handirik ez dio egin gose grebari. Bere esanak entzutean zer sentitu duzu?\nAmorrua eta inpotentzia sortzen didate horrelako gauzek. Eurek sortu duten egoera baten aurrean, ez daude ezer egiteko prest. Garbi dugu gobernutik ezer onik ez dela etorriko, horregatik, gakoa euskal gizartean dago. Konpromisoak hartzeko garaia da. Euskal presoek hainbeste urtetan jasandako egoerarekin amaitzeko garaia da, behingoz.


Marmoken inbasioa | Consumer\nUrtetik urtera handitzen bada, baliteke itsasoaren gazitasun- eta tenperatura-aldaketen, gehiegizko arrantzaren eta itsasertzeko poluzioaren ondorio izatea, gizakiak eraginda.\nMarmokak gero eta arazo larriagoak dira Mediterraneoko kostaldean. Gurutze Gorriaren datuen arabera, Katalunian bakarrik bikoiztu da kopurua iazkoaren aldean, eta 12.000 pertsona baino gehiago artatu dira uda honetan. Hala ere, animalia horientzako (Kantauri itsasoa, adibidez) beste leku hotzago batzuk ere ez daude salbu, Oceana talde ekologistak gogorarazten duenez.\nZientzialariek ez dakite hazkunde ikusgarri horren jatorri zehatza, baina lau arrazoi nagusi aipatzen dituzte, Europako Ingurumenerako Agentziaren arabera, Mediterraneoan kontzentratzen direnak:\nGazitasuna: Kostaldeko ura hotzagoa eta gaziagoa da, eta marmokentzako hesia da, itsasertzetik 20-40 miliara bizi baitira. Hala ere, lehorteak eta antzeko arazoek itsasora ur geza gutxiago ekartzen dutenez, animalia horiek errazago hurbiltzen dira kostara.\nKlima-aldaketa: Gero eta goizago iristen dira kostaldera, uraren tenperatura igotzearen ondorioz, eta horrek ugaldu egiten ditu.\nGehiegizko arrantza: Animalia horien harrapari naturalak, hala nola dortoka boba, atuna edo ezpata-arraina, gutxitu egin dira arrantza-aparailuen abusuaren ondorioz; esaterako, arraste-sareen ondorioz.\nKostaldeen kutsadura: Nekazaritzako isurketetatik eta hiri-hondakinetatik datozen nitratoak marmoken elikagai dira, nahiz eta egia den haien goseak eta kopuru handiak ura garbitzen laguntzen dutela.\nCSICek ohartarazi du arazoa areagotu egingo dela, baina euri eta ekaitz gehiago eginez arindu daitekeela ere onartu du.Horregatik, Ikerketa Zientifikoen Kontseilu Gorenaren (CSIC) Itsas Zientzien Institutuak ohartarazi du arazoa areagotu egingo dela, nahiz eta eurite eta ekaitz gehiagorekin arindu daitekeela ere onartu. Era berean, institutu horretako adituek diote tenperatura-igoerak espezie arriskutsuagoak erakar ditzakeela, hala nola Afrikatik datorren “karabela portugaldarra”.\nErakundeetako arduradunak hondartzetara iristea eragozten saiatzen dira, euste-sistemen bidez. Sareak jartzea da ekintza nagusietako bat, pasatzen ez uzteko: Itsaso Txikian (Murtzia), adibidez, duela ia hamar urtetik erabiltzen dituzte. Hala ere, sareak ez dira hutsezinak, marmokek olatuak eta haize bortitzak daudenean salba baititzakete, edo, gutxienez, haien harizpiak edo besoak, sareen porositatearen ondorioz. Gainera, sareek marmokak ez ezik beste itsas espezie batzuk ere hiltzen dituzte.\nHalaber, sareak edo inbutuak dituzten erauzketa-ontziek Katalunia, Valentzia, Balear Uharteak eta Andaluzia zeharkatzen dituzte ahalik eta marmoka gehien harrapatzeko. Nolanahi ere, arazoa erabat konpondu gabe leuntzen duten neurriak dira.\nMarmoken aurrean jarduteko moduari dagokionez, adituek hainbat gomendio ematen dituzte. Hondartzatik hurbil badaude, uretatik kanpo egotea da onena, batez ere kopuru handia dutenean. Era berean, medusa baten ondoan jartzea saihestu behar da, eta are gutxiago medusa ukitzea, hilda dagoela dirudien arren; izan ere, haren harizpietako zelula erresumingarriek aktibo jarraitu dezakete, eta animalia askatu. Ziztada bat izanez gero, komeni da hotza ematea ukitutako eremuan eta ez ur geza. Ordu erdi igarota, biktimaren egoerak okerrera egiten badu, ahalik eta azkarren joan behar da osasun-zentro batera.\nMarmokak, gardenak eta haragijaleak\nMarmokak ornogabeak dira, eta koralekin, gorgoniekin eta anemonekin batera, knidarioen taldekoak dira (grekozko knidé, ortiga). 8.000 espezie baino gehiago ezagutzen dira, eta horietatik 1.000 gizakiarentzat toxikoak izan daitezke. Horietako batzuk hilgarriak ere izan daitezke, adibidez, liztor australiarra, marrazoak baino heriotza gehiago eragiten baititu antipodetan. Itxura gardena dute uraren %95 kamuflatzen dutelako.\nMarmokak haragijaleak dira eta batez ere planktonez, krustazeo txikiz eta tamaina txikiko arrainez elikatzen dira. Izan ere, antxoa-bankuak murrizten ditu. Harrapakinak harrapatzeko eta babesteko zelula erresumingarriak erabiltzen dituzte, filamentu pozoitu bat dutenak. Azala ukitzean, harizpiak biktiman sartzen dira pozoia injektatuz. Mugimendu erritmikoei esker propulatu daitezkeen arren, itsas korronteei esker mugitzen dira.\ngazitasun-aldaketak handitze medusas-eu podría-eu ura


Clachan - Wikipedia, entziklopedia askea.\nClachan, irlanderaz: clochán, Eskoziako gaeleraz: clachan eta manxeraz claghan, Irlanda, Eskozia eta Man Uharteko baserri edo landa giroko etxalde, herrixka edo herriei irlanderaz, Eskoziako gaeleraz eta manxeraz ematen zaien izendapena da.\nEtxaldeak edo landetxe eta baserri multzoak dira, gehienetan ez dute ez elizik, ezta denda edo eskolarik ere. Hortaz, ez dira komunitate, herri edo udalerri baten herrigune, zentro sozial edo merkatalguneak. Normalean, eta gaur egun arte, etxalde hauetako biztanleak senideak edota familia loturak izanten zituzten.\nOrriaren azken aldaketa: 14 abendua 2019, 17:43.